Bugarska i Rumunija udružuju se u održavanju bezbjednosti zračnog prostora (SETimes.com)\nBugarska i Rumunija udružuju se u održavanju bezbjednosti zračnog prostora\nSlužbe za zračnu plovidbu u Bugarskoj i Rumuniji postat će efikasnije u okviru funkcionalnog bloka za zračni prostor DUNAV, kažu eksperti. Svetla Dimitrova i Paul Ciocoiu za Southeast European Times iz Sofije i Bukurešta -- 10/04/12 Trenutno oko 9% sveukupnog zračnog saobraćaja u EU prelijeće preko Bugarske i Rumunije. [Reuters] Očekuje se da će zračni saobraćaj u Evropi do 2030. godine dostići cifru od preko 20 miliona letova godišnje, što je porast u odnosu na 10 miliona letova iz 2010. Trenutno oko 9% sveukupnog saobraćaja u EU prelijeće iznad Bugarske i Rumunije, a taj broj trebao bi i porasti. Nedostatak objedinjenog sistema za kontrolu zračnog saobraćaja u okviru trenutno iscjepkanog evropskog zračnog prostora kriv je za manju efikasnost zračnih putovanja širom kontinenta. On također dovodi do dodatnih gužvi u saobraćaju, što utječe na bezbjednost i ograničava kapacitete, a povećava i cijenu leta i količinu gasnih emisija. U odgovoru na dramatičan rast zračnog saobraćaja i putovanja, Evropska komisija (EK) pokrenula je krajem 1999. inicijativu Jedinstveno evropsko nebo EU (SES), kako bi ispunila buduće potrebe u smislu kapaciteta i bezbjednosti putem propisa. Od tada su usvojena dva ključna zakonodavna paketa -- prvi (SES I) 2004. godine, uz koji je uveden koncept funkcionalnog bloka za zračni prostor (FAB), kao sredstvo za smanjenje iscjepkanosti u zračnom saobraćaju, te drugi niz mjera (SES II) 2011. godine. Uredbom EK broj 176/2011, uključenom u taj paket, 4. decembar 2012. postavljen je kao rok za realizaciju svih blokova. U Evropi, kašnjenja koja se mogu pripisati upravljanju zračnim saobraćajem predstavljaju po 1.000 sati svakog dana, prema podacima Evropske organizacije za bezbjednost zračne plovidbe (EUROCONTROL). Ona očekuje da će se situacija popraviti kad se uspostave FAB-ovi. "U okviru FAB-a, tokovi zračnog saobraćaja i službe zračne plovidbe su integrirani i njima se upravlja prema operativnim potrebama, a ne prema granicama pojedinih zemalja. To rezultira značajnim dobicima na kapacitetu i efikasnijom upotrebom zračnog prostora širom kontinenta," pojašnjava se iz te agencije. Devet FAB-ova koji su stvoreni doći će na mjesto sadašnjih dijelova zračnog prostora koje kontroliraju nacionalne vlade 27 država-članica EU, plus vlade trećih strana koje se budu pridruživale programu. Bugarski parlament je 14. marta ratificirao sporazum o uspostavi FAB-a između Bugarske i Rumunije u okviru inicijative SES. Taj potez uslijedio je tri mjeseca nakon što su najviši zvaničnici ministarstava transporta tih dviju balkanskih zemalja potpisali sporazum u decembru 2011, preko sedam godina nakon pokretanja projekta, nazvanog DUNAV FAB, u oktobru 2004. Sporazumom DUNAV FAB uređuje se upravljačka struktura projekta, navode konkretne uloge i nadležnosti svih strana, uključujući i organe službi za zračni saobraćaj, bugarsku BULATSA i rumunsku ROMATSA, vojsku i regulatorne organe. Bosna i Hercegovina (BiH) i Hrvatska dio su FAB-a za centralnu Evropu, zajedno s Austrijom, Češkom Republikom, Mađarskom, Slovačkom i Slovenijom. Albanija, Egipat i Tunis proglašeni su pridruženim partnerima u okviru bloka BLUE MED, uključujući i članice EU Kipar, Grčku, Italiju i Maltu. Denis Huet iz jedinice za pregled efikasnosti u upravljanju zračnim saobraćajem u Evropi u okviru agencije EUROCONTROL u Briselu, kaže međutim da je "vrlo teško kvantificirati koristi FAB-ova." "Ono što znamo je da partneri u okviru FAB-a moraju obezbijediti niz informacija do juna ove godine, a posebno o tome kako se FAB-om doprinosi boljitku u odnosu na pojedinačne države EU," izjavio je on za SETimes. FAB-ovi su uspostavljeni na osnovu geografske lokacije zemalja, pojasnio je za SETimes ekspert BULATSE Asen Stanoev, inače zamjenik šefa na bugarskoj strani projekta. Stoga se i susjedne zemlje, poput Srbije, mogu uključiti u FAB DUNAV. "Veliki postotak glavnine zračnog saobraćaja koji prolazi kroz Rumuniju prolazi i kroz Srbiju. Mi smatramo [Srbe] za strateškog partnera" i u razgovorima smo s njima, izjavio je on. "Želimo biti partneri s njima," dodao je on, naglašavajući da "ne bi isključio ni Tursku". "Mi smo otvoreni za partnerstvo i saradnju, te za sve pozitivne ideje," izjavio je također Stanoev. Jedan od glavnih ciljeva te inicijative je da se osigura primjena istih pravila i procedura za službe zračne plovidbe širom zračnog prostora balkanskih zemalja. Povezani članciLoading\n"Službe za zračnu plovidbu ... bit će djelotvornije putem integralnog pristupa upravljanju zračnim saobraćajem, koji za cilj ima optimizaciju protoka saobraćaja, kao i njegove kontrole bez obzira na granice zračnih prostora," kaže se u saopćenju ROMATSE za SETimes. "Službe zračnog saobraćaja i dalje će održavati dva regionalna kontrolna centra u Bukureštu i Sofiji, dok će zračni prostori dviju zemalja biti tako redizajnirani da omoguće optimizaciju zračnog saobraćaja u skladu s pristupom zasnovanim na efikasnosti i bez ikakvog oslanjanja na granice." Osim "manjih udaljenosti, manje potrošnje goriva i emisija CO2, ostvarit će se i druge prednosti, putem uvođenja direktnih pravaca koji će se uspostaviti na osnovu usvojenih stručnosti i znanja dviju država," dodaje se u tom saopćenju. Prema podacima ROMATSE, zbog uspostave FAB-ova, globalne distance leta će se godišnje smanjiti za oko jedan milion nautičkih milja, što znači i manje zagađenje zraka i smanjenje troškova letova za skoro 5 miliona eura godišnje. Ovaj sadržaj je naručen za SETimes.com.


APEL - NELEGALNO KORIŠĆENJE VODE - JVP "Vode Vojvodine" Novi Sad\nAPEL – NELEGALNO KORIŠĆENJE VODE\nUsled velikog pritiska korisnika vode i sve češćih sušnih perioda JVP „Vode Vojvodine“ pokreće opsežnu terensku akciju izrade detaljnog katastra svih korisnika vode, stanja njihove dokumentacije i instalisanih kapaciteta. Cilj akcije je da se legalnim korisnicima omogući dovoljna količina vode, da se steknu uslovi za izradu preciznog bilansa voda, a da se nelegalni korisnici onemoguće da uzimaju vodu sve do legalizacije sistema i pribavljanja vodoprivredne dozvole.\nAkcija je pokrenuta danas izdavanjem naloga terenskim radnicima da detaljno popišu trenutno stanje na osnovu kojeg će se akciji priključiti vodoprivredni inspektori i druge nadležne službe. Imajući u vidu generalno stanje u vodoprivredi i surove klimatske promene koje evidentno uzimaju maha i na našem terenu, očekuje se puna saradnja i podrška ovoj akciji Sekretarijata i Ministarstva za poljoprivredu, vodoprivredu i šumarstvo.\nJVP „Vode Vojvodine“ javno apeluje na korisnike da savesno koriste vodu (po dozvoljenom kapacitetu), a da eventualne zloupotrebe prijave nadležnim službama. Nelegalni korisnici, da bi izbegli rigorozne kazne, moraju hitno prestati korišćenje i pristupiti izradi dokumentacije i dobijanju dozvole na osnovu koje mogu ugovoriti redovno snabdevanje.\nJavnost će biti redovno obaveštavana o toku i rezultatima akcije\nNovi Sad, 28.07.09.


Category: Obaveštenja Za Sedmake - ВОЛИМО СРПСКИ ЈЕЗИК\nRoditeljski sastanci za V i VII razred biće održani u sredu, 03. septembra, u 19:10 časova!\nRoditeljski sastanci za VI i VIII razred biće održani u četvrtak, 04. septembra, u 19:10 časova!\nSpisak lektira od V do VIII razreda\nRoditeljski sastanak za peti i sedmi razred biće održan u petak, 27. juna u 16 časova!\nLektira za budući osmi razred\n1. Sumnjivo lice - Branislav Nušić\n2. Deca i druge pripovetke - Ivo Andrić\n3. Ulica divljih kestenova – izbor iz savremene jugoslovenske pripovedačke proze\n4. Kad ustane kuka i motika – izbor epskih narodnih pesama o oslobođenju Srbije i Crne Gore i lirske šaljive pesme\n5. Romeo i Julija - Vilijam Šekspir\nŠkolsko takmičenje recitatora biće održano u ponedeljak, 24. marta, u 18 časova!\nTest iz srpskog jezike za sedmake (padežni sistem) biće u ponedeljak 03. marta\nŠkolsko takmičenje iz srpskog jezika biće održano 22.02. u 10 časova!


Šešelj: Crna Gora na ivici građanskog rata, radikali traže da Vlada Srbije zahtraži hitnu sednicu Saveta bezbednosti UN | Srpska radikalna stranka\nŠešelj: Crna Gora na ivici građanskog rata, radikali traže da Vlada Srbije zahtraži hitnu sednicu Saveta bezbednosti UN\nZamenik predsednika Srpske radikalne stranke Aleksandar Šešelj na današnjoj konferenciji za novinare zahtevao je hitnu reakciju Vlade Republike Srbije na dešavanja u Crnoj Gori.\n„Videli smo da antisrpski mafijaški režim Mila Đukanovića nastavlja teror i progon Srba u Crnoj Gori najnovijim skandaloznim pokušajem otimanja Srpske pravoslavne crkve.\nSrpska pravoslavna crkva je starija od države Crne Gore i sve je usmereno na to da se srpskom narodu pokaže da nema više mesta u nezavisnoj Crnoj Gori“, rekao je Šešelj i dodao:\n„Mi smatramo da Vlada Republike Srbije pod hitno mora da traži sednicu Saveta bezbednosti Ujedinjenih nacija, na kojoj bi se pokrenulo ovo pitanje zato što je Crna Gora danas na ivici građanskog rata i da slučajno ne bismo došli u situaciju da nam se ponovi novi 17. mart.\nMi smo svedoci da se i u Srbiji na mnogo manje stvari, na izjave, na neke najave, na saopštenja, imali smo, dakle, veoma burne reakcije predstavnika vlasti u Beogradu, imali smo sednice Saveta za nacionalnu bezbednost i tako dalje, a sada, posle ovako jednog skandaloznog događaja, mi faktički nemamo još reakcije ni Vlade Republike Srbije, ni Aleksandra Vučića. Ako je mogao da zaseda Savet za nacionalnu bezbednost, posle objavljivanja snimka navodnog ruskog špijuna koji sarađuje sa nekim penzionisanim srpskim špijunom, istog dana je zasedao Savet za nacionalnu bezbednost, a događaj se desio pre godinu dana. Dakle, ukoliko je to bio dovoljan razlog, onda ja ne znam zaista šta u Crnoj Gori treba više da se desi da bi se režim u Beogradu oglasio.\nSvojim ćutanjem režim u Beogradu umesto Srba nažalost podržava Mila Đukanovića. Ijoš jednom ponavljam da bi trebalo što hitnije zatražiti zvanično sednicu Saveta bezbednosti Ujedinjenih nacija da se raspravlja tamo po ovom pitanju“, naglasio je Šešelj\nKonferencija za novinare, 6. avgust 2020. godine06.08.2020


Veslači Srbije žele medalje na EP u Belorusiji – Nadlanu.com\nVeslači Srbije žele medalje na EP u Belorusiji\nBEOGRAD, 14. septembra 2009. (Beta) - Selektor velsačke reprezentacije Srbije Nebojša Ilić rekao je da je cilj ekipe na predstojećem Evropskom prvenstvu za seniore u Belorusiji plasman u finale i borba za medalje.\nReprezentativci Srbije sutra putuju u beloruski grad Brest, gde će od 18. do 20. septembra učestvovati na Evropskom prvenstvu za seniore.\n"Sve četiri posade zadovoljiće samo ako uđu u finale. Mislim da su svi dovoljno kvalitetni za osvajanje medalja, ali najbolje je da sačekamo i vidimo koliko smo dobri. Izuzetno je važno navići se na stazu, ali imaćemo dovoljno vremena pošto ćemo trenirati u sredu i četvrtak", rekao je Ilić.\n"Od Stojića i mene svi stalno očekuju medalje. Ove godine smo imali mnogo problema zbog povreda. Ipak, sada smo maksimalno spremni i želimo da završimo takmičarsku godinu osvajanjem medalje", rekao je član dvojca Goran Jagar.\n"Najveći konkurenti biće nam Grci, Francuzi i Česi. Verujem da ćemo se dobro privići na uslove i da ćemo se u Beograd vratiti sa trofejom", dodao je Jagar, koji je prošle godine na Evropskom prvenstvu osvojio srebrnu medalju.


Milijarda za "električnu" obnovu, cela gama na struju do 2030. godine - Telegraf.rs\n18/02/21 | 09:27 ≫ 09:37\nMilijarda za "električnu" obnovu, cela gama na struju do 2030. godine\nInvesticija, koja treba da bude realizovana do 2025, predstavlja jedan od najznačajnijih Fordovih poteza u poslednjih dve-tri decenije...\nFord planira pohod na evropsko tržište električnih automobila u okviru koga najavljuje veliko ulaganje u modernizaciju svoje fabrike u Nemačkoj.\nTa kompanija će potrošiti milijardu dolara na obnovu svoje fabrike u Kelnu i napraviće od nje bazu za proizvodnju automobila sa nultom emisijom gasova, koristeći kao okosnicu Volkswagenov mehanički okvir, izjavio je predsednik kompanije Ford of Europe Stjuart Rouli, prenosi AP.\nOn je dodao da će Fordova linija svih putničkih vozila na Starom kontinentu do 2030. godine preći na proizvodnju električnih vozila. Novi električni automobil američkog proizvođača bi trebalo da izađe na tržište sredinom 2023. godine, a potom bi mogao da usledi još jedan.\nKompanija je saopštila da su komercijalna vozila ključ rasta i profitabilnosti u Evropi, i da će ponuditi nove proizvode i usluge u savezništvu sa Volkswagenom i Fordovim zajedničkim preduzećem Otosan u Turskoj.\nOvo ulaganje je, inače, deo Fordovih planiranih rashoda od najmanje 22 milijarde dolara predviđenih strategijom od 2016. do 2025. godine o prozivodnji elektrčnih vozila, prenosi Tanjug.\nVi ga "pozovete" telefonom, a on se sam isparkira iz garaže i dođe od vas\nBrat Rus od različitih delova"sklepao" čuveni Ford "T" iz 1908, a sad od njega pravi terenca\nFordov kultni "evropski mustang" dobija verziju za 21. vek\nSimbol sudbine: Veruje se da mladeži mogu da otkriju mnogo toga o našoj ličnosti!


Najtalentovaniji na svetu: "Marakana je zamka, tamo niko ne pobeđuje..." - Sportske.net\nNajtalentovaniji na svetu: "Marakana je zamka, tamo niko ne pobeđuje..."\nO drugom ne razmišljaju, nemaju zbog čega, već analiziraju Zvezdu...\nZvezdin Nemac je najbolji u Ligi šampiona!Dilema na "Marakani", potrebna pomoć navijačaZvezdina deca blistaju u "ligi bivših superligaša"Evo šta je veliki Điđi Bufon rekao o Zvezdi!Mogu li ''Zmajevi'' da naškode evropskoj Zvezdi?\nKilijan Mbape već razmišlja o Zvezdi, doduše, reći će neko, sem Evrope, u PSŽ i nemaju o čemu da razmišljaju, dominacija u ligi nikoga ne zanima, tu se praktično sve zna.\nJer, francuski šampiona je prejak, oni već sada imaju 15 bodova prednosti i pobedili su u svih 14 mečeva prvenstva.\nJasno, domaće titule već godinama niko ne računa, a Evropa je opsesija.\nKilijan Mbape se već sprema za Beograd.\n"To je zamka, tamo niko nije pobedio ove jeseni. Ne bi trebalo da razmišljamo o Liverpulu i Napoliju, samo o Zvezdi. To je potpuno drugi tim u odnosu na ono što pokazuju na gostovanjima", kaže najtalentovaniji fudbaler sveta.\n"Moramo tamo da pobedimo, to je jedini put, nikakve druge kalkulacije ne dolaze u obzir", dodaje Mbape.\nPSŽ jasno može da se kvalifikuje i ako Liverpul ne pobedi Napoli, ali jasno je jedno, oni neće stavljati ruke u sudbinu drugih, a Zvezda takođe ima svoje planove, mada ne zavisi od sebe ni u slučaju da napravi još jedno jesenje čudo, Napoli bi trebalo da im učini uslugu na "Enfildu".


F8 LIGE ŠAMPIONA, Novi Beograd u polufinalu\nOdličnom igrom vaterpolisti Novog Beograda su u četvrtfinalu F8 pobedili Marselj 16:10 i u petak će u 18.30 igrati sa Brešom koja je bila bolja od Hanovera 12:5. Pro Reko je bio bolji od Barselonete 12:11 i igraće sa Ferencvarošem koji je savladao Jug 14:13. Novi Beograd je sve vreme bio u...kompletan tekst\nPeto kolo Lige šampiona\nDanas i sutra su na programu susreti petog kola Lige šampiona u kojem su svi srpski klubovi domaćini. Prvi če na scenu Novi Beograd koji u derbiju kola dočekuje italijanskog prvaka Brešu u 19.45 časova. Za Novi Beograd jako bitna utakmica kako zbog provere forme protiv kvalitetnog tima u kojem su...kompletan tekst\nKUP MAĐARSKE U finalui Kupa Mađarske Ferencvaroš se savladao Solnok 12:9. Za Ferencvaroš je igrao Nemanja Ubović, Solnok vodi sa klupe Živko Gocić. U polufinalu Ferencvaroš je pobedio Vašaš trenera Nikića i igrača Mitrovića i Ranđelovića dok je Solnok bio bolji od OSC-a. ITALIJA Breša Đorđa...kompletan tekst\nSrpski igrači u inostranim ligama\nITALIJA Derbi 10. kola italijanske lige u kom je trebalo da se sastanu Pro Reko i Breša Borisa Vapenskog i Đorđa Lazića odložen je zbog slučaja korona virusa u redovima tima iz Lombardije. Triestina Miloša Jankovića, koji nije igrao, savladala je Kataniju Nikole Eškerta i Nenada Kačara 11:9....kompletan tekst\nTokom vikenda igrana su prvenstvena kola u većini evropskih zemalja. Učinak srpskih igrača je bio vidljiv. ITALIJAVaterpolisti Breše nadigrali su Salerno 14:6 u devetom kolu .Aktuelni šampion nije imao pro-blema, a svoj doprinos dali su i Lazić sa dva i Vapenski sa jednim. Katanija Nikole Eškerta...kompletan tekst\nLIGA ŠAMPIONA, pobeda Novog Beograda i poraz Radničkog\nTreće kolo u "A" grupi Lige šampiona donelo je pobedu i poraz srpskih timova. Novi Beograd je kontrolisao utakmicu u Splitu, zasluženo i veoma dobrom igrom stigao do bodova. Raspoloženi Jakšić je povukao tim, Strahinja Rašović je postizao golove kada se meč lomio i na kraju ukupan utisak...kompletan tekst\nUčinak Srba u inostranim ligama\nITALIJA Posle šest kola Pro Reko i Ortiđa imaju maksimalan broj bodova – 18. Pro Reko dočekuje Crvenu zvezdu u subotu kao apsolutni favorit u utakmici Lige šampiona. Ortiđa je minimalno pobedila Savonu. Šampion Breša, rival Radničkog u peta, slavio je u Rimku uz dva pogotka sve boljih Lazića i...kompletan tekst


Žuti taksi - Blic Online\nBez gužvi ovog jutra na beogradskim ulicama\nGrad je kao i prethodnih dana i dalje prazniji, te se to odrazilo i na izostanak gužvi na beogradskim ulicama ovog jutra, javljaju beogradski taksisti.\nTrg Nikole Pašića i prostor oko Doma Narodne skupštine zatvoreni su za saobraćaj tačno u 18 sati, zbog prednovogodišnje žurke koja će trajati od 20.00 do dva sata iza ponoći, a sve to je izazvalo kolaps u okolnim ulicama, praktično u užem centru grada, javljaju beogradski taksisti.\nNema većih gužvi ovog jutra na beogradskim ulicama. Iako je intenzitet saobraćaja pojačan na Autokomandi, Pančevcu i na autoputu, zastoja nema, javljaju taksisti.\nPopodnevni špic bez većih gužvi u saobraćaju\nU Beogradu trenutno nema većih zastoja, ali je pojačan intenzitet vozila na mostovima i na autoputu, javljaju beogradski taksisti.\nPočeo popodnevni špic u Beogradu, ali NEMA VEĆIH ZASTOJA\nPopodnevni špic je uveliko počeo na centralnim gradskim ulicama. Ipak, prema rečima taksista, značajnih gužvi još uvek nema.


PROBNI BALONI U RAZNIM BOJAMA - Amerikanci o podeli Kosova: Pričaju i u Prištini, mi smo protiv | WebTribune\nHome U FOKUSU PROBNI BALONI U RAZNIM BOJAMA – Amerikanci o podeli Kosova: Pričaju i u Prištini, mi smo protiv\nPosted date: фебруар 15, 2018 In: U FOKUSU\nTema podele Kosova poslednjih dana se ponovo pojavila u medijima, a izvori tvrde da se tom idejom bave kosovski zvaničnici. Iz SAD poručuju da to nije opcija.\nAmerička ambasada u Prištini je saopštila da se protivi ideji “razmene teritorije između Kosova i Srbije”.\nKako prenosi prištinska “Gazeta ekspres”, SAD smatraju da bi to stvorilo više novih problema nego što bi rešilo postojećih.\nIpak, u saopštenju se navodi da o toj “inicijativi govore i kosovski lideri”, što ide u prilog medijskim navodima da je o tome u nekoliko navrata sa stranim zvaničnicima razgovarao kosovski predsednik Hašim Tači.\n“Gazeta” piše da je prošle nedelje dobila saznanja da su “kosovski lideri umešani u novu političku avanturu u kojoj traže podelu Kosova, ubrzo nakon što su propali pokušaji da blokiraju osnivanje Specijalnog suda”.\n“Ipak, američka ambasada je jasno stavila do znanja da neće podržati razmenu teritorija ili bilo kakve presedane koji bi mogli da stvaraju probleme”, navodi se.\nAmerički zvaničnici su poručili da snažno podržavaju dijalog pod okriljem EU i “ohrabruju obe strane da ubrzaju napore kako bi se normalizovali odnosi”.\n“Mi smo spremni da saslušamo, da pomognemo i budemo kreativni u podršci naporima da se postigne sporazum, što je jedini način da se ide ka zapadnoj budućnosti i Kosova i Srbije”, navodi se u saopštenju ambasade.\nNOVI DETALJI IZ OPTUŽNICE: Zoran spalio krvavu jaknu?\nAmerički general otkrio plan SAD za slučaj nuklearnog rata\nSTRAVIČNA ANALIZA KOJA JE ODJEKNULA POPUT BOMBE: Ko sprema konačno rešenje za Srbe i Ruse?\nPodmukli napad u Frankfurtu: Gurnuo majku i dete pod voz, dete na mestu poginulo\nŠOKANTNA RUSKA ANALIZA KAMPANJE MARIN LE PEN: Izgubila je jer je želela da bude lider još jedne stranke elite


SA PLATOM OD PET MILIONA EVRA IGRA U ČETVRTOJ LIGI: Sunovrat karijere najvećeg nemačkog talenta\n26. 05. 2021. u 16:17 >> 16:25\nJAN FITE ARP važio je za jednog od najvećih talenata nemačkog fudbala., a danas igra u Regionalnoj ligi Bavarske.\nU Bundesligi je debitovao za HSV 2017. godine sa 17 godina i postao prvi igrač u najvišem rangu nemačkog fudbala rođen 2000-ih. Te sezone je takođe postigao dva gola u Bundesligi i Bajern je odlučio da ga dovede 2019. godine, smatrajući ga idealnim naslednikom za Roberta Levandovskog.\nKupljen je za tri miliona evra i odmah mu je dodeljen petogodišnji ugovor sa godišnjom platom od pet miliona evra. Tdašnji trener Bavaraca Niko Kovač odveo ga je na pripreme sa prvim timom, gde je Arp zaista pokazao raskošan talenat.\nIpak, naišao je na probleme sa povredama a kada se oporavio, trener Bajerna više nije bio Kovač, već Flik, pod kojim nije uspeo da seiz bori za mesto. Ovu sezonu je proveo u trećoj ligi igrajući za drugi tim Bajerna, koji je završio 18. od 20 timova i ispao.\nLEVANDOVSKI SRUŠIO MILERA: Pogledajte gol kojim je poljak oborio rekord legendarnog golgetera (VIDEO)\n22. 05. 2021. u 18:18\nSUPERLIGA OBARA CENU KLUBOVA! Real, Barsa i Junajted i dalje najjači brendovi ali gube na vrednosti, Liverpul i Juventus u slobodnom padu\n17. 05. 2021. u 20:45\nNEMA MU RAVNOG: Bajern deveti put uzastopno šamion Nemačke (FOTO)\n08. 05. 2021. u 19:31\nIgrao je 31 put i postigao pet golova, ali u poslednjoj prvenstvenoj utakmici, odigranoj prošlog vikenda, uopšte nije bio u sastavu i to ne zbog povrede ili suspenzije nego zato što za njega nije bilo mesta u protokolu.\nArp je razočaran ispadanjem drugog tima Bajerna i ne želi da igra u regionalnoj ligi, a daleko je od mesta u prvom timu. Bavarci pokušavaju da mu nađu klub za pozajmicu, ali niko ne želi da daje toliko para na njegovu platu.\nfudbal Sport FK Bajern Minhen Bajern Bajern Minhen FK Bajern Jan Fite Arp\nFEDOR BRUTALNI NOKAUTOM OTIŠAO U PENZIJU: Čovek koji obožava Srbiju otplesao poslednji ples (VIDEO)\n08:25 VIŠE OD 160 NOVIH EPIZODA: Scenarista Žarko Jokanović o trećoj sezoni serije "Igra sudbine"\nNIJE samo scenarista Žarko Jokanović šokirao publiku, već je i ona uspela da šokira njega. Brojnim apelima gledaoci su ubedili televiziju Prva, produkciju "Smart medija", autora i glumce da nastave snimanje "Igre sudbine". Vest da popularna domaća telenovela dobija treću sezonu odjeknula je u svim medijima.\n08:25 FEDOR BRUTALNI NOKAUTOM OTIŠAO U PENZIJU: Čovek koji obožava Srbiju otplesao poslednji ples (VIDEO)\n08:18 NOĆNA MORA ZA AMERIKU: Hiperzvučno oružje stvara "podsticaje za rat" - američki mediji uznemireni\n08:14 LUKA SE IGRAO, BOBI GLEDAO: Dončić "flertovao" sa tripl-dablom (VIDEO)\n08:12 POMOZIMO MALENOM BORCU ANI: Porodici Kostić iz Kuršumlije potrebna pomoć za lečenje petogodišnje ćerke


ROĐENDANSKA ČESTITKA GRADONAČELNIKA: Da istrajete na putu koji traje gotovo sedam decenija – Zrenjanin\n30/10/2020 10/12/2020 List Zrenjanin\nSvim članovima redakcije „Zrenjanina” gradonačelnik Simo Salapura čestitao je 68. rođendan Lista.\n– Jednako prisutan i na radnim stolovima zaposlenih i u domaćinstvima naših sugrađana, od prvog broja predano i posvećeno prati život grada i svih njegovih tokova, beleži i lepo i ružno, ukazuje na određene pojave, komentariše ili reklamira sve ono što je relevantno, nalazi zanimljive ljude i njihovo stvaralaštvo, edukuje ili nagrađuje. Već naredne nedelje prethodni broj postaje dragoceno štivo za gradske hroničare, za sve koji neguju kulturu uspomena i sećanja na neke događaje iz bliže i dalje prošlosti, i to je danas možda i najveća vrednost štampe, u digitalnom vremenu kada brojne informacije stižu sve brže stižu do nas, i još brže nestaju.\nZa nas, izabrane predstavnike građana u vlasti uvek prijaju pohvale izrečene na stranicama Lista, ali su korisne i kritike i ukazivanje na negativne pojave jer je i to jedan od načina da neki problem sagledamo iz drugačijeg ugla i da pristupimo njegovom rešavanju. Tako posmatrano, smatramo “Zrenjanin” saradnikom u zajedničkom poslu – da naš grad bude još bolje mesto za život, sredina u koju će se rado dolaziti i iz koje će se u svet odlaziti sa puno lepih vesti.\nŽelimo vam da istrajete na putu koji traje skoro punih sedam decenija i zajedno obeležavamo i naredne godišnjice. Ove godine, u skladu sa specifičnom situacijom, želim vam svima pre svega dobro zdravlje i što brži povratak u normalne životne tokove – poželeo je gradonačelnik Zrenjanina.\n← Zelena kuća grada mog\nZAVRŠENA OBNOVA →


I pored velikih hitova, američka kina zabilježila pad zarade od dva posto – Filmonizirani\nPočetna/Vijesti/Box Office/I pored velikih hitova, američka kina zabilježila pad zarade od dva posto\n03/09/2019 Box Office, Vijesti Komentari isključeni za I pored velikih hitova, američka kina zabilježila pad zarade od dva posto\nVeliki hitovi koji su obilježili ovo ljeto nisu pomogli američkim kinima da ne zabilježe pad zarade od 2%.\nOd maja do augusta ove godine zarada u američkim kinima od prodaje karti iznosila je 4,32 milijarde dolara, što je manje za 2% u odnosu na prošlu godinu gdje je zarada iznosila 4,41 milijarde dolara.\nIpak i ovo je veliki uspjeh u odnosu na 2017. godinu u kojoj je zabilježen najveći pad posljednje decenije (3,84 milijarde dolara), a najveću zaradu ove godine donijelo je nekoliko hitova koji su popravili opštu sliku zarade.\nProšlo ljeto donijelo nam je velike hitove koji su donijeli najveću zaradu u kinima, uključujući filmove Incredibles 2, Jurassic World: Fallen Kingdom i Mission: Impossible – Fallout.\nKako prenosi Variety, najjače ljeto bilo je 2013. godine kada su filmovi Despicable Me 3, We’re The Millers, The Conjuring, Grown Ups i The Wolverine zaradili 4,75 miliona dolara.\nVeliki broj propalih filmova ove godine dodatno je doprinijeo padu zarade u kinima, uključujući i film Dark Phoenix koji je širom svijeta uspio da zaradi tek 250 miliona dolara (očekivani gubitak na filmu iznosi oko 120 miliona dolara).\nIpak ima nade za američka kina i ove godine, jer se očekuju filmovi koji bi trebali da donesu veliku zaradu, a među njima su Maleficent 2, Frozen 2, It: Chapter 2, Jumanji 2, i Star Wars: The Rise of Skywalker.\nDisney je, sa druge strane, već imao rekordnu zaradu sa filmovima, a velike su šanse da ostvari zaradu ove godine u iznosu od 10 milijardi dolara, i to sa filmovima Avengers: Endgame, Aladdin, Toy Story 4, Frozen 2, Maleficent 2 i Star Wars: The Rise of Skywalker.


Odluka o imenovanju specijalnog izaslanika Evropske unije (EU) za dijalog o normalizaciji odnosa između Srbije i Kosova već je izvesna, a ona će najverovatnije biti saopštena nakon saslušanja budućeg evropskog šefa diplomatije Josepa Borrella u Evropskom parlamentu, saznaje se iz diplomatskih izvora u Briselu.\nKako objašnjavaju ovi izvori, Josep Borrell, koji i dalje vrši dužnost španskog šefa diplomatije, o ovoj ideji je upoznao nekoliko kolega iz ostalih zemalja članica EU.\nDok diplomate i dalje oklevaju da govore o konkretnim imenima budućeg specijalnog izaslanika, u evropskim krugovima već su utvrđena određena načela oko budućeg izaslanika, koji će u ime EU posredovati u dijalogu između Prištine i Beograda.\nKako su za Radio Slobodna Evropa (RSE) objasnili diplomatski izvori, ova osoba treba da ima visoki politički profil, odnosno treba da bude najmanje ministar inostranih poslova (bivši ili sadašnji). Ta osoba, kako se navodi, mora imati relevantno znanje o prilikama u regionu i treba da ima "harizmu da progura proces" koji bi bio prihvatljiv kako za Beograd i Prištinu, tako i za Washington i New York.\nDiplomate u evropskoj prestonici tvrde da od budućeg izaslanika očekuju da bude u stanju da "popravi štetu koju je učinila Federica Mogherini načinom kako je vodila dijalog".\nSaslušanje Borella u Evropskom parlamentu je zakazano za 7. oktobar, gde on treba da dobije i formalnu potvrdu ove institucije.\nZa razliku od nekoliko ostalih kandidata za komesare, koji nemaju široku podršku Evropskog parlamenta, te time njihovo imenovanje i dalje nije sigurno, potvrda Borrellu skoro je izvesna, budući da se zna da ima dovoljan broj zastupnika u Parlamentu, koji su mu naklonjeni.\nIdeja o imenovanju izaslanika za dijalog izmedju Kosova i Srbije se pojavila nakon što je američka administracija imenovala Mathew Palmera za specijalnog izaslanika za Balkan. Ova odluka Washingtona, u kombinaciji sa političkom pozadinom novog visokog predstavnik EU, koji dolazi iz zemlje koja ne priznaje kosovsku nezavisnost, je učinila da se pokrene pitanje imenovanja nove osobe koja bi se direktno i aktivno bavila isključivo dijalogom Srbije i Kosova.\nU međuvremenu, saznaje se takođe da se i dalje u evropskim krugovima razmišlja o modalitetima funkcije budućeg predstavnika: da li će on biti "specijalni izaslanik EU", kojeg bi po pravilu imenovao visoki EU predstvanik Joseph Borell, čime bi bio podređen Borellu, ili bi to bio "specijalni predstavnik EU" kojeg bi imenovao Savet EU, i tako bi bio deo formalnog sistema u EU.\nPrema očekivanjima ovdašnjih diplomata, budući visoki predstavnik za zajedničku spoljnu politiku i bezbednost Josep Borrell bi trebao saopštiti nameru o imenovanju specijalnog predstavnika u toku ili neposredno nakon njegovog saslušanja u Parlamentu.\nProcedure imenovanja ovog izaslanika bi se, prema očekivanjima ovdašnjih diplomata, trebale okončati pre nego što Borell preuzme dužnost šefa evropske diplomatije, odnosno pre 1. novembra ove godine.


Ovim glasanjem uredba Vlade Njemačke važi od 01. januara 2021. godine\nNjemački Bundesrat većinom glasova prihvatio je prijedlog Vlade Njemačke o uvođenju kvote od 25 hiljada radnih dozvola na godišnjem nivou za nekvalifikovanu radnu snagu s zapadnog Balkana, prenose Nezavisne.\nOvim glasanjem uredba Vlade Njemačke, nakon objavljivanja u Službenom glasniku, stupa na snagu, a počeće važiti od 01. januara 2021. godine, nakon što trenutna uredba stupi van snage. Ujedno, prihvaćen je prijedlog Vlade da se važenje uredbe vremenski ograniči do kraja 2023. godine.\nInače, njemački privrednici su se žalili što procedure za dovođenje radnika traju veoma dugo, a na ovaj problem ukazivali su i građani Bosne i Hercegovine koji su tražili radne dozvole u Ambasadi Njemačke u Sarajevu. Ovaj problem je bio osnov činjenice da je godišnje u Njemačku otišlo tek 29 hiljada nekvalifikovanih radnika. Obzirom da je Njemačka najavila širenje kapaciteta u konzularnim odjeljenjima, ako bude ukinuta kvota od 25 hiljada, može se očekivati procesuiranje znatno većeg broja radnika.


Odloženo ročište o sudbini FAP-a – ZoomUe\nby Vesna Đurović · 31 avgusta, 2016\nPRIBOJ-Na odluku da li će Fabrika automobila Priboj otići u stečaj ili će nastaviti da posluje kao državno preduzeće čekaće se još mesec i po.\nU Privrednom sudu u Užicu jutros je trebalo da se poverioci izjasne o Unapred pripremljenog plana reogranizacije FAP-a, međutim ročište je odloženo za 17. oktobar.\nRazlog je, kako nam kaže Ranko Vuković, direktor pribojskog preduzeća, što još nije dostavljen zaključak Vlade Srbije o konverziji potraživanja državnih firmi u državni kapital.\n– Više od 90 odsto malih poverilaca je prihvatilo UPPR, međutim predstavnici državnih firmi koj su se pojavili na ročištu nisu mogli da glasaju bez stava Vlade – objašnjava Vuković.\n– Znamo da će zaključak ići u našu korist i da će Vlada preporučiti državnim firmama da glasaju za UPPR, čime će država postati vlasnik 94 odsto kapitala, a FAP će nastaviti da posluje bez dugova. Potraživanja manjinskih poverilaca su manja od preostalih šest odsto imovine – objašnjava Vuković.\nU toku realizacija oko 30 projekata\nby Slobodan Simic · Published 3 juna, 2020\nNext story Radoica Milosavljević negira da krši ugovorne obaveze\nPrevious story Drugi način prvi put u Užicu


Kurs i obuka o protivpožarnoj zaštiti skladišta\nProtivpožarna zaštita skladišta\nProtivpožarna zaštita skladišta - Audio verzija\nStručna lica zadužena za izradu tehničke dokumentacije koja se odnosi na bezbednost od požara navedena su kao ciljna grupa na koju je usmeren stručni kurs i obuka o protivpožarnoj zaštiti skladišta. Ovaj seminar bi valjalo da pohađaju i oni koji su ovlašćeni za osmišljavanje, organizovanje i sprovođenje postupaka u cilju zaštite od požara, kod objekata namenjenih skladištenju, kao i osobe koje se brinu o bezbednosti ovih građevina tokom upotrebe.\nOni koji su zainteresovani za naznačeni seminar treba najpre da izvrše prijavljivanje u odgovarajućoj poslovnici Obrazovnog centra Akademije Oxford, elektronskim putem ili preko telefona. U tu svrhu potrebno je da ovlašćenom službeniku navedu svoje lične podatke, preciznije rečeno ime, prezime, datum rođenja i broj mobilnog ili fiksnog telefona koji koriste. Vrlo brzo zatim sprovešće se upis na obuku, kome svi prijavljeni moraju da lično prisustvuju i da nadležnom licu tada predaju određena dokumenta, koja će im svakako biti blagovremeno tačno navedena.\nPolaznici koji su prijavljeni kao fizička lica imaju mogućnost da pohađaju klasične časove, na koje će, prema utvrđenom rasporedu dolaziti u najbliže predstavništvo naznačene institucije. Osim toga, oni mogu da odaberu i online seminar o protivpožarnoj zaštiti skladišta i da se edukuju preko interneta, koristeći svoje kompjutere. Baš iz tog razloga na njih prethodno moraju da instaliraju namenski softver, za šta će dobiti sva potrebna objašnjenja i uputstva. U slučaju da ovaj informatički zadatak ne budu uspeli samostalno da reše, mogu da računaju na stručnu pomoć članova ekipe tehničke podrške u bilo kom predstavništvu organizatora.\nNezavisno od toga da li se opredele za klasičnu ili online nastavu, ovi polaznici mogu predavanja da prate potpuno odvojeno od ostalih i da dobiju apsolutnu pažnju i posvećenost nadležnog stručnjaka. Ovaj pristup omogućava kandidatima da napreduju tempom koji im odgovara i u skladu sa svojim sposobnostima, predznanjem i individualnim karakteristikama, o kojima se veoma vodi računa tokom organizovanja i sprovođenja edukacije. Komunikacija između polaznika i profesora je takođe veoma važna za usvajanje predviđenih znanja i veština, a tokom te interakcije prijavljeni će moći da postavlja pitanja o svemu što mu nije jasno, da traži objašnjenja nekih pojmova, ali i da diskutuje u vezi sa temama koje se obrađuju i o tome iznosi svoje mišljenje. Pored toga, dobiće priliku da raspored održavanja časova prilagodi svom načinu života i ostalim obavezama koje treba da ispuni. Najpre će da navede kada mu odgovara da obuka počne, kao i kojim danima i u koje vreme bi bilo najbolje da ima predavanja. Traženi raspored moći će da počne zvanično da se koristi tek kada ga u potpunosti odobri ovlašćeni predavač i koordinator za nastavu u odgovarajućoj poslovnici organizatora. Ako on bude morao da se unekoliko promeni, svakako će se voditi računa o željama konkretnog kandidata i nastojaće se da većina njih bude ispunjena u finalnoj verziji rasporeda.\nU bogatu i raznoliku ponudu organizatora svrstana je i poluindividualna obuka i kurs o protivpožarnoj zaštiti skladišta. Kod ovog modela eduakcije ovlašćeni stručnjak podučava dvoje polaznika, među kojima se razvija aktivna komunikacija, razmena iskustava, ideja i stavova, te se i na taj način proširuju predviđene kompetencije. Ovi kandidati će, takođe tokom rada razviti i izuzetno visok stepen tolerancije prema tuđem mišljenju, što će im u svakom slučaju biti od koristi u funkcionisanju u realnom okruženju. Uz to će moći da se prvo jedno sa drugim, a zatim sa svojim profesorom i zvaničnim predstavnikom organizatora dogovore u vezi sa svim detaljima koji se tiču obrazovnog procesa. Tako će zajednički da odrede datum kada će on početi, kao i vreme i učestalost održavanja časova koje će svi učesnici moći da prihvate.\nZa osobe koje smatraju da se najkvalitetnije uči putem interakcije sa drugim ljudima kreirana je grupna nastava. Kod ovog tipa obuke veoma je važno da grupa funkcioniše kao celina i da polaznici zajedno ostvaruju predviđene ciljeve. Zbog toga oni moraju imati isti status, pa neće moći da odlučuju u vezi sa planiranjem rasporeda po kome će se odvijati nastava. Vreme početka kursa, termine i učestalost održavanja časova isključivo će odrediti koordinator u okviru pomenute obrazovne institucije, a kandidati će morati da slede dobijeni raspored sve vreme trajanja programa.\nUkoliko je ova edukacija korisna i zanimljiva za radnike neke firme, ponudiće im se mogućnost da se za njih organizuje korporativni kurs i obuka o protivpožarnoj zaštiti skladišta. Oni tada mogu da se edukuju preko interneta, ali i uživo, kada će biti u prilici da na časove dolaze u najbližu poslovnicu navedene institucije, ali i da traže da se njihova predavanja održavaju u okviru firme za koju rade, kao i na bilo kojoj drugoj lokaciji na kojoj je moguće sprovesti obrazovni proces. Vreme i učestalost odvijanja časova, kao i termin početka programa sporazumno će odrediti ovlašćeni predstavnik kompanije čiji radnici pohađaju nastavu i osoba koja istupa u ime organizatora.\nStručni seminar o protivpožarnoj zaštiti skladišta - plan i program\nSkladišta se, prilikom izgradnje i korišćenja svrstavaju u kategoriju kompleksnih objekata u smislu zaštite od požara, budući da se u praksi često dešava da se takvim objektima menja namena, te time povećava i rizik od požara. Svi prisutni na predavanjima koja uključuje obuka i kurs o protivpožarnoj zaštiti skladišta saznaće da, u zavisnosti od vrste ovih građevinskih objekata postoje konkretni propisani zahtevi za zaštitu od požara, o kojima se vodi računa u fazama projektovanja i izgradnje. Ovlašćeni stručnjaci će ih, međutim upozoriti da postoje i slučajevi kada domaće zakonodavstvo ne pokriva standardima i tehničkim preporukama određene vrste skladišta. Kategorizacija objekata prema stepenu ugroženosti od požara se, naime vrši na osnovu namene, veličine i materijala od kojeg je skladište izgađeno i prema odgovarajućoj kategoriji ugroženosti se propisuju mere za zaštitu od požara, kao što su, recimo brojnost, obučenost i opremljenost lica osposobljenih za ovaj posao, donošenje Plana ili Pravila zaštite od požara, kao i izrada plana evakuacije. Predavači će upoznati kandidate i sa posebnom merom koja se primenjuje u sistemu, a to je zaštita od požara u planskim dokumentima, kao što je Glavni projekat zaštite od požara. Njime su obuhvaćeni stabilni sistemi za detekciju gasova, dojavu i gašenje požara, prilazne saobraćajnice za vatrogasna vozila, analize zona opasnosti, sistema za odvođenje gasova i dima, te kontrolisanje i održavanje instalacija i uređaja.\nPolaznici će biti informisani da se, ukoliko se u skladištima nalaze zapaljive tečnosti ili gasovi, osim Pravilnika o tehničkim normativima za zaštitu od požara i eksplozija, primenjuju i posebni pravilnici, odnosno onaj o normativima za bezbednost od požara i eksplozija kod objekata i postrojenja za zapaljive i gorive tečnosti i o skladištenju zapaljivih i gorivih tečnosti. Posebni pravilnici tretiraju i tehnički definišu lokaciju i konstrukciju skladišta, podzemne i nadzemne rezervoare, posude pod pritiskom, sisteme za zaštitu od korozije, sigurnosne ventile i drugu bezbednosnu opremu, kao i udaljenost dalekovoda i provodnika pod visokim naponom od skladišta, zaštitne bazene i drenažne sisteme.\nDok traje kurs i obuka o protivpožarnoj zaštiti skladišta polaznici će saznati da se osnovnim podzakonskim aktom, Pravilnikom o tehničkim normativima za zaštitu skladišta od požara i eksplozija definiše pojam skladišta, oblasti primene ovog dokumenta, objekti za koje važe se njegove odredbe, ali i kriterijumi za podelu skladišta prema veličini. Pravilnik se odnosi na skladišta za čuvanje sirovina, poluproizvoda i proizvoda, a ne primenjuje se na ona namenjena eksplozivu, zapaljivim gasovima i tečnostima, negorivim materijalima u negorivoj ambalaži, kao ni na kontejnerska i priručna skladišta. Podela prema veličini klasifikuje skladišta na mala, površine do 1000 kvadrata, srednja - sa površinom od 1000 do 3000 kvadrata i velika, u koja spadaju ona sa površinom većom od 3000 kvadrata, ali i sva visokoreglana skladišta.\nPrisutnima će tokom nastave biti razjašnjen i pojam požarnog opterećenja, koji utiče na požarni rizik. Biće im naznačeno da je u pitanju fizička veličina koja se dobija proračunom ukupne količine toplotne energije podeljene sa ukupnom površinom objekta, koja bi se dobila u slučaju izgaranja uskladištenih materija i elemenata građevinske konstrukcije. Saznaće da se, u zavisnosti od požarnog opterećenja prilikom projektovanja objekta proračunavaju i dimenzionišu konstruktivni elementi (zidovi stepeništa, šahtovi za liftove, broj i dimenzije izlaza za evakuaciju, tip sistema grejanja).\nMesto na kome se skladište gradi mora da odgovara normama Pravilnika o opštim pravilima za parcelaciju, regulaciju i izgradnju. Otpornost na požar elemenata konstrukcije skladišta mora da odgovara tabeli iz člana 13 pomenutog Pravilnika, tako da stepen otpornosti zavisi od veličine požarnog opterećenja i veličine skladišta, a može da se umanji u slučaju da skladište ima stabilni sistem za automatsko gašenje požara.\nOsobe koje budu pratile stručni seminar o protivpožarnoj zaštiti skladišta biće obaveštene da se objekati za skladištenje robe, koji nisu obuhvaćeni srpskim propisima pravno tretiraju propisima Evropske Unije. Sa njima će naše zakonodavstvo biti, naime harmonizovano u precizno datim rokovima, kao i novim Zakonom o planiranju i izgradnji i Zakonom o ozakonjenju koji propisuju uslove za dobijanje upotrebne dozvole za izgrađene objekte.\nPravilnik o tehničkim normativima za zaštitu industrijskih objekata od požara, čija primena je počela u januaru 2018. godine, daje tabele i proračune za požarno opterećenje i navodi faktore koji doprinose razvoju požara, a zavise od načina uskladištenja i vrste robe. Nadležni stručnjaci će istaći da su skladišno - prodajni objekti, u smislu rizika od požara specifični po postojanju jednog požarnog sektora i obavezi da budu obezbeđeni stabilnim instalacijama za sistem automatskog gašenje požara.\nPolaznicima će biti objašnjeno da se, promenom namene objekta za skladištenje robe menjaju i parametri koji određuju njegovu požarnu bezbednost, tako da je za ovaj postupak, bez izvođenja građevinskih radova potrebno pribaviti odobrenje na osnovu podzakonskog akta koji uređuje sadržinu tehničke dokumentacije prema klasi objekta.\nU kojim terminima i gde se održava obuka i kurs o protivpožarnoj zaštiti skladišta?\nU slučaju da se ovlašćenom predstavniku navedene institucije obrati rukovodstvo ili reprezent neke kompanije i izrazi želju da tamošnji radnici pohađaju ovu edukaciju, sprovešće se korporativni kurs i obuka o protivpožarnoj zaštiti skladišta. Ovi kandidati će raditi prema rasporedu koji zajednički budu napravili ovlašćeni predstavnik njihove firme i koordinator za nastavu u datoj poslovnici naznačene institucije. Takođe će imati priliku da predavanja prate preko interneta, u prostoru u koji sami odaberu ili će, u slučaju da se odluče za klasične časove moći da na njih dolaze u odgovarajuće predstavništvo organizatora, ali i da se obučavaju u okviru svog preduzeća, te na bilo kom drugom mestu na kome postoje traženi tehnički uslovi za odvijanje obrazovnog procesa.\nPojedinačni kandidati kojima je veoma važno da, iz određenog razloga raspored po kome će pohađati ovaj program uklope u svoje ostale obaveze i način života mogu da odaberu individualnu nastavu. Tada će, naime moći da blagovremeno navedu kog datuma im odgovara da počnu sa obukom, kao i kojim danima i u koliko sati bi bilo najbolje da imaju predavanja. Taj raspored će postati validan tek nakon što ga odobre zvanični predstavnik institucije organizatora i osoba koja vodi pomenutu edukaciju, pošto svi učesnici u obrazovnom procesu moraju biti u potpunosti saglasni sa pomenutim detaljima.\nNasuprot tome, polaznici koji žele da pohađaju grupni seminar o protivpožarnoj zaštiti skladišta imaće obavezu da prihvate datum početka nastave, termine i ritam održavanja časova koje unapred bude odredio ovlašćeni koordinator u okviru pomenute obrazovne institucije. U vezi sa rasporedom neće moći da iznose svoje zahteve niti da ulažu prigovore na onaj koji je već formiran, budući da taj plan delovanja neće biti podložan promenama sve do kraja kursa. Uz to treba da znaju da će ponekad morati da sačekaju izvesno vreme dok grupa ne počne sa radom, pošto za to treba da bude ispunjen osnovni uslov vezan za minimalni broj polaznika koji na ovaj način mogu da prate predavanja.\nZa one koji žele da časove pohađaju zajedno sa još jednim kolegom osmišljena je poluindividualna obuka i data im je šansa da raspored rada značajno prilagode svojim potrebama. Ovi polaznici će moći da istaknu vreme i ritam održavanja časova, kao i datum startovanja celokupnog programa koji će najmanje poremetiti njihovu ustaljenu rutinu, a zatim će taj predlog razmotriti njihov predavač i koordinator za nastavu u okviru institucije organizatora. Ako ocene da je on prihvatljiv, proglasiće traženi raspored zvaničnim, što će polaznicima omogućiti da ovaj obrazovni program prođu sa manje stresa i opterećenja.\nNezavisno od toga da li želi da rade pojedinačno, u grupi ili u paru, ovi kandidati će, dakle imati priliku da pohađaju online edukaciju, ali i da traže da se za njih organizuje klasična obuka i kurs o protivpožarnoj zaštiti skladišta. Za prvi tip kursa moraće da se unapred pripreme, odnosno da na svoje kompjutere instaliraju tačno određenu vrstu softvera, bez koje neće moći da se obučavaju preko interneta. U slučaju da ovaj postupak ne uspeju samostalno da obave, bilo kog dana tokom radnog vremena mogu da se obrate IT stručnjacima u svakom predstavništvu organizatora i dobiju odgovarajuću tehničku podršku. Ukoliko budu želeli da nastavu prate uživo, biće obavezni da na časove u određeno vreme dolaze u najbližu poslovnicu pomenute institucije, gde će raditi u prijatnoj i podsticajnoj sredini, u prostorijama koje su opremljene u skladu sa svim savremenim obrazovnim standardima.\nPo kom principu se odvija kurs i obuka o protivpožarnoj zaštiti skladišta?\nDa bi svim prijavljenima omogućio da se edukuju na način koji im najviše odgovara, organizator je ponudio nekoliko mogućnosti za pohađanje časova.\nTako osobe koje žele da rade samostalno i da se oslanjaju isključivo na sopstvene sposobnosti mogu da prate individualni seminar o protivpožarnoj zaštiti skladišta. Ovde je proces učenja maksimalno prilagođen polazniku, jer se prilikom prezentovanje gradiva i postavljanja zahteva vodi računa o individualnim karakteristikama kandidata, njegovom predznanju i brzini kojom usvaja nove informacije. Pored toga, može da slobodno komunicira sa svojim profesorom, postavlja mu pitanja i izražava svoje stavove u vezi sa datom temom, ali i da naznači kog datuma bi želeo da počne sa obukom, kao i koji bi termini i ritam održavanja časova najbolje mogli da se uklope u njihovu ustaljenu rutinu. Željeni raspored će početi zvanično da se primenjuje tek nakon što ga odobri nadležni predavač i osoba koja zvanično predstavlja instituciju organizatora, pošto svi koji učestvuju u obrazovnom procesu moraju da budu saglasni sa planom po kome će se odvijati nastava.\nKandidati koji se opredele za poluindividualnu obuku pohađaju predavanja zajedno sa još jednim kolegom i zajedno ostvaruju predviđene edukativne ciljeve. Na taj način će proces učenja učiniti zanimljivijim i dinamičnijim i predstavljati značajan oslonac i podršku jedno drugom tokom usvajanja predviđenih znanja i veština. Pored toga će biti u prilici da se međusobno, a zatim i sa svojim predavačem i koordinatorom za nastavu u datom predstavništvu organizatora dogovore oko svega što se odnosi na obrazovni proces, te da tako utvrde termine održavanja časova, datum početka kursa i tempo rada koji će svima da odgovaraju.\nOnima koji ne žele da rade u aktivnoj i dinamičnoj atmosferi namenjena je grupna obuka i kurs o protivpožarnoj zaštiti skladišta. Ovde je stavljen naglasak na socijalni faktor u učenju, budući da se predviđena znanja usvajaju putem međusobne interakcije između kandidata, ali i sa nadležnim profesorom. Nikome od kandidata neće biti omogućeno da iznosi svoje predloge vezane za raspored rada, pošto u finalnoj verziji plana delovanja jednostavno neće moći da se ispoštuju želje svakog od njih. Zbog toga će vreme početka obuke, termine i učestalost održavanja predavanja da odredi isključivo koordinator za nastavu u okviru pomenute obrazovne institucije, a članovi grupe će im se, uz manje ili veće ustupke, prilagoditi.\nBilo za kakvo socijalno okruženje tokom edukacije da se odluče, polaznici koji će predavanja pratiti kao fizička lica mogu da rade na klasični način i da na časove, u određenim terminima dolaze u najbližu poslovnicu organizatora. Osim toga, na raspolaganju im je i online kurs, za koji moraju da se pripreme i da na svoj kompjuter instaliraju specijalni tip softvera. Predviđeno je da ovaj postupak obave samostalno, budući da nije uopšte težak i komplikovan, ali ako se neko ne bude u tome snašao, svakako može da potraži stručnu pomoć informatičara u bilo kom predstavništvu pomenute institucije.\nU slučaju da je potrebno organizovati nastavu za radnike nekog preduzeća, sprovešće se korporativni kurs i obuka o protivpožarnoj zaštiti i skladišta. Ako polaznici budu želeli da predavanja prate uživo, moći će da biraju između nekoliko lokacija za njihovo održavanje. Nude im se moderno opremljene prostorije odgovarajuće poslovnice organizatora, adekvatni prostor u okviru njihove firme, kao i svako drugo mesto na kome za to postoje traženi tehnički uslovi. Vreme početka nastave, termine i učestalost održavanja časova sporazumno će odrediti ovlašćeni predstavnik navedene obrazovne institucije i lice koje je ovlastila konkretna kompanija.\nKoliko je planirano da traje specijalizovani seminar o protivpožarnoj zaštiti skladišta?\nZa polaznike čiji izbor bude grupna obuka i kurs o protivpožarnoj zaštiti skladišt, sve detalje obrazovnog procesa utvrđuje isključivo ovlašćeni predstavnik institucije organizatora, a članovi grupe na to nemaju nikakvog uticaja.\nOsobe koje budu radile prema individualnom ili poluindividualnom principu imaće isti broj časova, ali će biti u mogućnosti da se u vezi sa terminima i ritmom održavanja časova, kao i oko vremena početka kursa dogovaraju sa svojim profesorom i koordinatorom za nastavu u pomenutoj obrazovnoj instituciji.\nKada je u pitanju korporativni kurs i obuka o protivpožarnoj zaštiti skladišta treba istaći da će broj časova biti isti kao i u prethodno pomenutim modelima. Termine i učestalost njihovog sprovođenja zajedno će, međutim odrediti zvanični predstavnik firme čiji radnici pohađaju seminar i koordinator za nastavu u konkretnoj poslovnici organizatora.\nSpisak gradova za kurs i obuku o protivpožarnoj zaštiti skladišta


Srbija na mnogo načina upućena na Evropu, nema alternative - PKS-RPK Novi Sad\nPrivrede Srbije i EU su povezane i zavise jedna od druge, a brojke najbolje dokazuju koliko je tržište EU najznačajnije za proizvode iz Srbije, s obzirom da se na njemu odvija dve trećine ukupne robne razmene naše zemlje, izjavio je predsednik Privredne komore Srbije Marko Čadež.\n– Svaka privredna dinamika i aktivnost u EU direktno utiče na privrednu dinamiku i rast kod nas. Samo u prvih sedam meseci ove godine izvoz u Nemačku porastao za 22 odsto, kao i da je prošle godine rast izvoza u tu zemlju porastao za 26 odsto – naveo je Čadež.\nOn je dodao i da nije samo pitanje koliko će da se odvija robna razvija sa zemljama EU, već i koliko naše firme, koje ulaze u dobavljačke lance velikih kompanija EU, profitiraju od transfera znanja, tehnologija i spremaju se na taj način da budu učesnici na velikim trzištima, ne samo u EU, već Aziji i Rusiji.\n– Kada ste na evropskom putu to je i određeni okvir koji je investitorima garant predvidivosti, jer oni očekuju da znaju šta će biti sa investicijama za pet ili deset godina – istakao je on.\nČadež je s tim u vezi naveo da u ovoj godini već imamo potpisanih investicija u vrednosti od 133 miliona evra, što će generisati 9.000 novih radnih mesta. Inače, sa zemljama EU Srbija ostvaruje 65 odsto ukupne razmene.\nNa osnovu podataka Republičkog zavoda za statistiku, u periodu od januar do jula ove godine spoljnotrgovinska robna razmena Srbije sa inostranstvom je iznosila 17,6 milijardi evra.\nUkupan izvoz je iznosio 7,7 milijardi evra, a uvoz 9,9 milijardi evra čime je znatno smanjen deficit razmene, koji je iznosio 2,2 milijardi evra.\nGeneralni sekretar Unije poslodavaca Srbije Slavenko Grgurević uveren je da bi Srbije izgubila sve ukoliko bi okrenula leđa Evropskoj uniji i razvijenim zemljama.\n– Ne vidim alternativu neuvođenju civilizacijskih normi ponašanja, ekonomskih sloboda, zaštite nezavisnog sudstva, kao i elementarnih svojinskih prava, što je model ponašanja u razvijenim zemljama ne samo Evrope, već i SAD i Kanade. Ne vidim koja bi alternativa bila ako ne bismo prihvatili takav model ponašanja – poručio je Grgurević.\nDva miliona evra u “Automotiv”\nPredsednik Privredne komore Srbije Marko Čadež prisustvovao je 21. Septembra 2017. godine svečanosti kompanije “IGB Automotive” u Inđiji povodom…\nMinistarstvo privrede pokreće kampanju “Bezbednost nema cenu”, a cilj je da građani kupuju testirane proizvode, koji imaju srpski znak…


Nova akcija granične policije Plav: Oduzeli 110,5 kilograma skanka - PORTAL REVIJE FOKUS\nOctober 6, 2017 drdrago\tNo Comments\n“Službenici SGP Plav su 05. 10. 2017. godine, oko 13:30 časova, na području desnog Grnčara, zaseok Lazi, Opština Gusinje, u napuštenoj kući koja je vlasništvo pokojnog V. I, pronašli jedan najlonski džak i četiri veće crne torbe, od kojih je jedna bila otvorena. Pregledom torbi pronađeno je 105 većih pvc pakovanja sa sadržajem biljne materije tamnozelene boje, za koju se sumnja da je opojna droga marihuana tipa skank, ukupne težine oko 110,5 kilograma”, saopštila je UP\nGranična policija Plav je na granici s Albanijom pronašla i oduzela 110,5 kilograma marihuane tipa skank.\n“Službenici SGP Plav su 05. 10. 2017. godine, oko 13:30 časova, na području desnog Grnčara, zaseok Lazi, opština Gusinje, u napuštenoj kući koja je vlasništvo pokojnog V. I, pronašli jedan najlonski džak i četiri veće crne torbe, od kojih je jedna bila otvorena. Pregledom torbi pronađeno je 105 većih pvc pakovanja sa sadržajem biljne materije tamnozelene boje, za koju se sumnja da je opojna droga marihuana tipa skank, ukupne težine oko 110,5 kilograma”, saopštila je Uprava policije (UP).\nDodaje se da je o događaju obaviješten državni tužilac u Višem državnom tužilaštvu u Bijelom Polju, koji se izjasnio da se torbe i džak izuzmu sa lica mjesta i dostave u Forenzički centar radi vještačenja.\n“Preduzimaju se aktivnosti na identifikovanju lica koja su sakrila 110,5 kg skanka u napuštenoj kući u cilju dalje prodaje”, piše u saopštenju.\nPripadnici iste granične jedinice dan ranije, 04. 10. 2017, zaplijenili su 128,4 kilograma skanka.\nUhapšen je Podgoričanin L. R. (29), zbog sumnje da je iz Albanije u Crnu Goru prošvercovao oko 128 kilograma marihuane natovarenih na konja.\n“Službenici SGP Plav i Odsjeka su, 04. 10. 2017. godine, oko 13 časova, prilikom obilaska reona desnog Grnčara, tačnije planine Godilje, na šumskom makadamskom putu iz pravca Republike Albanije naišli na tri lica koja su vodila konja natovarenog sa pet velikih torbi”, kazali su iz policije.\n“Policijski službenici su pokušali da izvrše kontrolu ovih lica, ali su se oni dali u bjekstvo. Nakon kraće potjere i pregleda terena policijski službenici su lišili slobode L. R. (29) iz Podgorice. Kod osumnjičenog je pronađeno pet velikih torbi u kojima su se nalazila 122 veća pvc pakovanja sa sadržajem biljne materije tamnozelene boje za koju se sumnja da je opojna droga marihuana tipa skank, težine 128,4 kilograma”, piše u saopštenju.\nPrethodna priča Majka Gorana Čengića: Ponižena sam, dođe mi da zabranim da se pominje ime mog sina\nSledeća priča Nobelova nagrada za mir Međunarodnoj kampanji za zabranu nuklearnog oružja\nPlav: Omer Šahmanović odlazi sa mjesta direktora Doma zdravlja, za v.d. imenovana Biljana Vukanić


Međunarodni investitori izabrali najbolje IT projekte na Startup Standup-u\nMeđunarodni investitori izabrali najbolje IT projekte na Startup Standup-u – Personal magazin\nGrupa međunarodnih investitora koju je predvodio britanski investicioni fond Seedcamp izabrala je beogradski DataMaid za najbolji IT projekat na konferenciji Startap Standup koja je održana u Beogradu. Šest startap kompanija…\nSpecijalna savetnica u Ministarstvu finansija i privrede Jasna Matić izjavila je da je država prvi put odlučila da podrži IT preduzetništvo. „Vlada će u naredna dva meseca otvoriti poziv za startap kompanije koje će dobiti finansijsku podršku, a nastavićemo da podržavamo njihovu edukaciju i povezivanje sa investitorima,“ rekla je Matićeva.\nKonferencija “Startup Standup” je obeležila kraj “Startap akademije”, prve tromesečne škole startap preduzetništva koju je osmislilo i realizovalo udruženje SEE ICT uz podršku Nemačke organizacije za međunarodnu saradnju (GIZ) i softverske firme Bal Lab.\nZamenik ambasadora Savezne Republike Nemačke u Srbiji Mihael Hazenau istakao je da njegova zemlja aktivno podržava srpsku IT industrju. „Srbija ima veliki potencijal za preduzetništvo u oblasti informacionih tehnologija i drago nam je da vidim mnogo mladih ljudi koji su zainteresovani da razvijaju svoje proizvode. Nadam se da će im Nemačka iskustva u tome biti korisna.“\nIndustrija informacionih tehnologija u Srbiji najviše napreduje zahvaljujući programerskom sektoru i startap kompanijama koje osnivaju mladi programeri.\nMeđunarodni investitori izabrali najbolje IT projekte na Startup Standup-u was last modified: April 6th, 2013 by Redakcija\nBel LabDataMaidIT projektiMeđunarodni investitoriSEE ICTStartup Standup\nBez ”Sojuza” u narednih 10 godina se ne može u Svemir\nStiže Acer Iconia A1-810 mini-tablet


Država ne želi da se odrekne uticaja u medijima | EurActiv Srbija\nDržava ne želi da se odrekne uticaja u medijima\nObjavljeno : 28.11.2011.\t Tweet\nDržava nije voljna da se odrekne uticaja na medijsku sferu, ne postoji zdrava tržišna medijska konkurencija, kao ni dovoljno političke volje da se sprovedu medijski zakoni, ocenjeno je 28. novembra na okruglom stolu Asocijacije nezavisnih elektronskih medija. Na predstavljanju izveštaja o Monitoringu medijske scene u Srbiji, docent Fakulteta političkih nauka (FPN) Dejan Milenković rekao je da ne postoji politička volja da se država povuče iz medija a da će u sprovođenju Medijske strategije najveći izazovi biti osnivanje šest regionalnih javnih servisa, transformacija Tanjuga i pravo nacionalnih saveta da osnivaju medije. Na skupu je ukazano i da su tužbe protiv novinara i dalje veliki problem.\n"Medijska strategija je samo spisak lepih želja i ona neće biti uspešna ako nema političke volje... Ako Vlada godinama nije uspela da sprovede dva medijska zakona, kako će onda to uspeti sa Strategijom?", zapitao je on.\nSavetnik u Ministarstvu kulture Miloš Stojković izjavio je da je sada jasno da proces digitalizacije neće moći da bude sproveden do 4. aprila 2012. godine, kada je bilo planirano, kao i da se to neće desiti u jednom trenutku, već će se obavljati fazno. Prema njegovim rečima, rok će biti probijen i zbog tehnoloških izazova, ali i zbog toga što će se u tom periodu održavati parlamentarni izbori, kao i Evropsko prvenstvo u fudbalu i Olimpijada.\nOn je rekao da se radi o roku koji je Srbija sama odredila i da se time neće kršiti preporuka Evropske unije, koja je odredila da se taj proces okonča do sredine 2015. godine.\nProfesor FPN-a Rade Veljanovski kritikovao je plan Medijske strategije koji predviđa da se, osim javnih servisa Srbije i Vojvodine, osnuje još šest regionalnih javnih servisa. "Zbog čega šest regionalnih javnih servisa van Vojvodine? Zašto da ne bude i tamo, ako ih ima u ostalim delovima Srbije", rekao je on i dodao da Strategija prvi put predviđa veći broj medija koje osniva država, nego što je to bilo do sada, što je korak unazad.\nEvropska komisija je medije uvrstila među prioritete u praćenju napretka zemalja koje su na putu pridruživanja EU.\nPredsednica skupštinskog Odbora za kulturu i informisanje Jelena Trivan rekla je da ne stoje optužbe da će izbor upravnih i nadzornih odbora u regionalnim javnim servisima biti vođen tako da zadovolji političke stranke, već je rekla da će se to raditi na osnovu zakona i putem konkursa. Ona je rekla da privatizacija svih 170 medija čiji je država osnivač ne može da se sprovede u kratkom roku, zbog potrebe da se poštuje odgovarajuća procedura, ali da to ne znači da država okleva da se povuče iz medija.\nTrivan je dodala da se mediji manjina, koje će osnivati nacionalni saveti, neće finansirati iz budžeta a da će "ostati da se vidi" da li će biti pod političkim uticajem manjinskih stranaka.\nAdvokat Slobodan Kremenjak je rekao da su tužbe protiv novinara i dalje veoma moćno oružje kojim se vrši uticaj na medije i kao primer naveo novinarku B92 Suzanu Trninić, koja je pravosnažno osuđena jer je u programu postavila pitanje predsednici parlamenta o navodnom zapošljavanju supruge Franka Simatovića u preduzećhu Srbijagas.\nOna je, prema rečima Kremenjaka, po tužbi Simatovićeve supruge, prvobitno osuđena na kaznu od 390.000 dinara, što je kasnije smanjeno na 300.000, samo zbog toga što je, kao deo pitanja, pročitala deo teksta iz lista Preš u kojem se navodi podatak da ona radi u Srbijagasu.


Goleada na "Bernabeu", het-trik Ronalda - Sportske.net\n'Los Blankosi' su razbili imenjaka iz San Sebastijana.\nŠokantni povratak, dobiće i treću šansu u Realu?Zidan demantovao navode, Španac ne ide nigdeCeo jedan tim - Ovih 11 igrača je neizvesno za sledeću sezonu u Realu!Ziceri za Barsu i Atletiko, Real misli na Parižane, derbi Valensije (NAJAVA)Realova metamorfoza u dve faze, sve najbolje na svetu igraće na "Bernabeu"!\nLukas Vaskez je doveo šampiona Španije u vođstvo posle samo 47 sekundi, Ronaldo je centrirao sa levog boka i pogodio ga u trepavicu, to je najbrži gol Reala ove sezone.\n'Kraljevski klub' je završio posao već u prvih 45 minuta, na poluvremenu je bilo 4:0, Kristjano Ronaldo je dao dva gola u intrevalu između 27. i 37. minuta, prvo ga je Marselo spojio sa golom, a potom bio najviši u skoku posle kornera, između negovih pogodaka je pogodio i Toni Kros sa svoje pozicije, sa ivice šesnaesterca.\nSamo što je počelo drugo poluvreme Huanmi je zapretio Navasu, petanestak minuta kasnije je Iljaramendi imao dobar pokušaj iz slobonjaka, ali bio za malo neprecitan, a pet minuta kasnije Real Sosijedad ipak dolazi do gola, Džon je bio strelac.\nMeđutim, ovaj gol kao da je razljutio Ronalda, koji deset minuta pre kraja meča posle gurkanja i "štekanja" dolazi do het-trika, pokupio je otpadak pošto je Ruli loše odbio udarac Bejla, pa je "pukla petarda".\nTri minuta kasnije bivši igrač 'los blankosa' Asier Iljaramendi ipak uspeva da postigne gol na stadionu na kom nije ostavio značaniji trag i postavlja konačnih 5:2.\nReal Madrid je ovom pobedom preskočio Valensiju i zauzeo treće mesto na tabeli, dok se Sosijedad posle "petarde" protiv Deportiva iz La Korunje u prošlom kolu vratio na staro i pretprpeo peti poraz na poslednjih šest prvenstvenih utakmica.


Galerija Doma Vojske Srbije – Muzeji Srbije\nmuzeji-admin - april 14, 2018 maj 17, 2018\nU toku manifestacije posetioci će imati priliku da pogledaju dve izložbe: gostovanje Muzeja grada Novog Sada "Portreti iz Novosadskih fotografskih ateljea kraj 19. početak 20 veka" u Maloj galeriji Doma Vojske Srbije, kao i izložbu izložbu "Dijanina deca" u Velikoj galeriji Doma Vojske Srbije.\n15. maj u 14 časova - "Kroz prostor i vreme Ratničkog Doma" Obilazak zgrade i upoznavanje sa istorijom arhitekture palate Ratničkog doma. Zgrada Doma Vojske Srbije, nekadašnja palata Ratničkog doma, predstavlja svojevrsni spomenik kulture izgrađen u periodu od 1929. do 1931. godine, prema projektu arhitekata Jovana Jovanovića i Živka Piperskog. Dogradnjom iz 1939. godine, zadržana je identična stilska formulacija prvobitnog objekta. Rađena u modernističkom duhu međuratnih zdanja sa istaknutom ugaonom kulom i arkadnim nizom sa masivnim stubovima i širokim stepeništem, palata svojom vizurom potvrđuje vojnu funkciju objekta. Obavezna prijava: 011/ 3234 - 712\n16. maj u 17 časova - Predavanje "Počeci istorije fotografije u Novom Sadu" - Ivana Jovanović Gudurić, viši kustos Muzeja grada Novog Sada, će u ovkiru predavanja predstaviti prve novosadske fotografske ateljee, sa čijim radom je započela istorija fotografije u ovom gradu još 50-ih godina 19. veka. Biće reči o širem društvenom kontekstu u kojem se pojavila fotografija na našim prostorima i njenom značaju u formiranju novog, građanskog životnog stila. Prikazom rada odabranih fotografa (poput Georgija Kneževića, Johana Rehnicera, Josifa Singera...) sagledaćemo šire evropske trendove u portretnoj fotografiji, koje su usvajali i sledili ovdašnji svetlopisci.\n19. maj (14. Evropska noć muzeja) u 13 časova- Stručno vođenje kroz izložbu "Dijanina deca" - Izložba koja je posvećena najvećoj akciji spasavanja dece u Drugom svetskom ratu, biće održana u Velikoj galeriji Doma Vojske Srbije od 15. maja do 14. juna 2018. godine. Izložba donosi i priče o pojedinačnim sudbinama dece koja su ostala u životu zahvaljujući akciji Dijane Budisavljević i njenih saradnika. Izložba je deo projekta "Dijanina deca" koji sadrži i dokumentarni film koji će uskoro biti emitovan na Prvom programu RTS-a. Na izložbi će biti prezentovane dokumentarne fotografije, transportne liste i delovi kartoteke koje je o svakom spasenom detetu Dijana vodila. Autor izložbe je Slađana Zarić, a autor arhitekture izložbe Ivan Mangov. Izložba je realizovana u produkciji Ministarstva odbrane RS i Radio-televizije Srbije.\nRadno vreme: od 11 od 19 časova, u subotu 19. maja od 11 do 01 čas\nAdresa: Braće Jugovića 19\nSajt: Medija centar "Odbrana"


Bosanci i Amerikanci porijeklom iz BiH pisali Bajdenu: Zaustaviti otcjepljenje Republike Srpske - PORTAL REVIJE FOKUS\nBosanci i Amerikanci porijeklom iz BiH pisali Bajdenu: Zaustaviti otcjepljenje Republike Srpske\n“Naše pismo naglašava potrebu da predsjednik Bajden spriječi ponavljanje međunarodne agresije i genocida u BiH. S obzirom da Republika Srpska preduzima korake za formiranje sopstvenog pravosuđa i vojske, situacija nikada nije bila ozbiljnija”, upozorio je Petigru u izjavi za Federalnu novinsku agenciju\nRadna grupa za Bosnu i Hercegovinu, koju čine državljani Bosne i Hercegovine (BiH) i Amerikanci porijeklom iz BiH, uputila je pismo predsjedniku Sjedinjenih Američkih Država (SAD) Džozefu Bajdenu da “odlučno odgovori na prijetnje suverenitetu i teritorijalnom integritetu BiH”.\nU pismu se navodi da je od ključnog značaja da se “nacionalisti iz reda bosanskih Srba i bosanskih Hrvata spriječe u destabilizaciji Bosne i Hercegovine putem prijetnji otcjepljenjem ili daljim produbljivanjem etničkih podjela, razvojem događaja koji bi u konačnici omogućio ostvarenje ciljeva genocida i međunarodne agresije iz 90-ih godina”.\nDejvid Petigru (Foto: Printscreen)\nPotpisnici pisma napomenuli su da je važno podržati visokog predstavnika međunarodne zajednice u BiH koji je “vrhovni tumač i zaštitnik sprovođenja Dejtonskog mirovnog sporazuma”.\n˝Još značajnije je, međutim, da se svaki takav potez Republike Srpske ka otcjepljenju ili autonomiji ne smije shvatiti kao ništa manje nego ostvarenje njenih genocidnih osnivačkih ciljeva˝, smatraju u Radnoj grupi za BiH, prenosi Radio Slobodna Evropa.\nPismo je u ime Radne grupe potpisao Dejvid Petigru, profesor filozofije i studija holokausta i genocida na Državnom univerzitetu Southern Connecticut i član Upravnog odbora Studijskog programa za proučavanje genocida na Univerzitetu Yale.\n“Naše pismo naglašava potrebu da predsjednik Bajden spriječi ponavljanje međunarodne agresije i genocida u BiH. S obzirom da Republika Srpska preduzima korake za formiranje sopstvenog pravosuđa i vojske, situacija nikada nije bila ozbiljnija”, upozorio je Petigru u izjavi za Federalnu novinsku agenciju (Fena).\nU pismu je upozoreno i da predsjednik Hrvatske demokratske zajednice (HDZ) Dragan Čović insistira na reformi Izbornog zakona kojom bi se, kako navode, omogućio izbor predstavnika njegove stranke u Predsjedništvo BiH, a time bi se “osnažile etničke podjele, dovelo do stvaranja trećeg entiteta i dalje destabilizacije BiH”.\nNarodna skupština Republike Srpske (NSRS) je u petak, 10. decembra, usvojila informacije o „prenosu nadležnosti sa BiH na nivo Republike Srpske“, u oblasti indirektnog oporezivanja, pravosuđa, odbrane i bezbjednosti.\nNajave otcjepljenja i prenosa nadležnosti sa BiH na RS su počele kada je bivši visoki predstavnik, Valentin Incko, u julu zabranio negiranje genocida, nakon čega su političari iz RS počeli sa blokadom rada državnih institucija.\nGlavna fotografija: Džo Bajden (Printscreen)\nTags: AmerikanciBosanciDžo Bajdenotcjepljenjepismoradna grupaRepublika Srpska\nPrethodna priča Đeljošaj: Nakon dešavanja na Cetinju nuđeno nam je da budemo zamjena za GP URA\nSledeća priča Kopali buldožerom rupu kada su čuli riku: Iz zemlje je istrčala ogromna zvijer i pojurila ka njima (VIDEO)\nTrumpovi komentari pogoršali situaciju sa Sjevernom Korejom


Fabrika Zastava automobili, arhiva\nTo preduzeće ima obaveze više od 60 milijardi dinara, a račun je u blokadi 701 dan za preko 100 miliona dinara.\nPrvo poverilačko ročiste zakazano je za 20. septembar.\nIspred zgrade Skupštine grada, dok je trajalo ročište, počeo je protest bivših radnika te fabrike.\nRočištu je prisustvovao i punomoćnik oko 300 bivših radnika, koji potražuju zaostale zarade, Radiša Pavlović.\nOn je rekao da se dugovanja bivšim radnicma fabrike odnose se na period od 1997. do 2001. godine i procenio da potražuju oko 100 miliona dinara.\nPavlović je zatražio odlaganje ročišta za otvaranje stečaja, navodeći da je stečaj namerno organizovala kriminalna grupa na štetu radnika.\nOn je dodao da postoji račun te firme koji ne podleže blokadi sa 300 miliona dinara, koji je oročen sa kamatom i naveo da na osnovu toga radnici mogu da naplate potraživanja.\nPavlović je ocenio da ročište treba da se odloži kako bi se utvrdilo pravo stanje u fabrici.\nOn se obratio radnicima i na protestu posle ročišta i pozvao gradonačelnika Kragujevca Radomira Nikolića i predsednika Srbije Tomislava Nikolića da u roku od sedam dana zakažu sastanak u Vladi Srbije, na kome bi se razgovaralo o stanju u tom preduzeću.\nRadnici su najavili da će radikalizovati proteste, ako se taj sastanak ne zakaže.\nTrenutno fabrika ima tri radnika, a 1989. godine bilo ih je 13.500, kada je fabrika proizvodila 220.000 vozila.\nStečaj je pokrenut na predlog Ministarstva privrede.


Labović: "Vraćam se na pravi put" - Sportske.net\nLabović: "Vraćam se na pravi put"\nSrpski košarkaški internacionalac Dragan Labović zadovoljan je dosadašnjim učinkom u ekipi Alijage sa kojom ga do kraja tekuće sezone očekuje borba za opstanak u turskoj Superligi.\nSrpski krilni košarkaš Dragan Labović prethodne godine bio je na velikoj raskrsnici posle teške povrede. Ipak, snaga volje i srce pobednika na kraju su prelomili da uloži sve što ima, kako bi ponovo igrao košarku na vrhunskom nivou.\nSezonu je počeo u Poljskoj u dresu Košalina, a nastavio je u turskoj Alijagi gde je prešao pre mesec i po dana.\n"Odlično sam se snašao u Izmiru. U pitanju je prelep grad na moru, a Alijaga vrlo organizovan klub. Međutim od početka sezone su imali mnogo problema, koji su se odrazili i na rezultate. Imali su sjajan tim, ali nije im se dalo da taj kvalitet materijalizuju. Zbog svega toga nam predstoji grčevita borba za opstanak" kaže Labović.\nNjegov osnovni cilj u ovoj sezoni je bio da se vrati u ritam utakmica, da bude u treningu i ponovo stekne samopouzdanje i pravi osećaj za igru.\nLabović ističe da je vrlo zadovoljan što je partijama u Poljskoj i Turskoj pokazao da je povreda prošlost.\n"Sazreo sam i kao igrač i kao čovek. Mnogo se toga izdešavalo u mom životu, ali verujem da ću iz svega izaći kao pobednik. Želja mi je da zaigram u ozbiljnom klubu, koji ima vrhunske rezultate i radiću na tome" najavljuje Labović.\nEkipu Alijage i srpskog košarkaša naredno iskušenje očekuje ovog vikenda kada će u svojoj dvorani dočekati Koležliler.


Raša tudej — televizija kojoj se veruje - Sputnjik Srbija\nRaša tudej — televizija kojoj se veruje\n12:30 10.03.2016 (osveženo 13:53 10.03.2016) Preuzmite kraći link\nViše od 70 miliona ljudi svake nedelje gleda televiziju RT, a polovina tih ljudi je svakodnevno gleda. RT se nalazi među pet najpopularnijih informativnih kanala u SAD i u pet najvećih pan–regionalnih informativnih kanala u Evropi.\nAmerički NED se plaši uticaja „Raša tudej“\nKako je objasnila predsednica „Ipsos konekt MENAP“ Eli Aun, „istraživanje je sprovedeno kako bi se skupile precizne informacije o informativnom televizijskom auditorijumu i njegovim potrebama u 38 zemalja, pre svega prema međunarodnim i regionalnim informativnim televizijama“. Anketu su sproveli saradnici predstavništva „Ipsos“ na pet kontinenata i to je trajalo tri meseca.\nRT je pokazala blistave rezultate u odnosu na svoje konkurente. Tako, auditorijum nemačke televizije „Dojče vele“, koja emituje program već više od 20 godina, broji 50 miliona gledalaca, a francuska televizija „Frans“ između 24 i 45 miliona.\nZamenik ministra za telekomunikacije Rusije Aleksej Volin smatra da je televizija „pogodila u auditorijum koji je žedan za informacijama“.\n„RT govori o događajima u svetu i daje onaj pogled koji auditorijumu trenutno nedostaje. Ako ne postoji pluralizam i druge tačke mišljenja RT postaje potrebna i popularna zbog čega je i ušla u petorku vodećih televizija na svetu. RT je brzo mogla da postane relevantna za inostrani auditorijum što potvrđuju rezultati istraživanja“, smatra Aleksej Volin.\nistraživanja, Raša tudej


Vesti online / Vesti / Ex YU / Rajner odbio da govori u Banjaluci jer nisu istakli zastavu Hrvatske\nRajner odbio da govori u Banjaluci jer nisu istakli zastavu Hrvatske\nPredsednik hrvatskog Sabora Željko Rajner, koji je tokom drugog dana boravka u BiH, u Banjaluci razgovarao sa predstavnicima Narodne skupštine RS, odbio je da novinarima da izjavu u holu jer nije bila istaknuta hrvatska zastava.\nOsetio se uvređenim zbog neistaknute zastave: Željko Rajner\nOn je u prolazu novinarima rekao da "nije uobičajeno protokolarno govoriti na službenim sastancima na kojima postoji samo zastava domaćina, a ne zastava gosta".\nPotpredsednik Narodne skupštine Republike Srpske Željka Stojičić u izjavi novinarima izrazila je žaljenje što je došlo do ovakve situacije, odnosno što Rajner nije mogao ili, kako je rekla, hteo dati izjavu za medije nakon sastanka.\nStojičićeva je rekla da kao potpredsdnik parlamenta Srpske nema komentar na ovu situaciju, jer smatra da je ovo što je urađeno stvar protokola koji važi u Narodnoj skupštini Republike Srpske.\n* "Srpska se neće povući, nastavićemo da blokiramo ideje Bakira Izetbegovića"\n* "Amerikanci ne žele radikalizovanu muslimansku državu u BiH"\n* "Srpska je važnija i veća od svih političkih sukoba"\n* "Nisam Sorošev plaćenik, nema nikakvog novca"\n- Da li je trebalo da bude istaknuta ili ne hrvatska zastava u parlamentu Srpske, to bi mogao da vam kaže protokol koji je i organizovao ovaj sastanak - istakla je Stojičićeva.\nStojičićeva je rekla da je sa Rajnerom razgovarala o izgradnji mosta na reci Savi, o nameri Hrvatske za odlaganje radioaktivnog otpada na granici sa BiH, problemima u vezi zagađenja u Rafineriji Brod koje pogađa stanovnike u Hrvatskoj, te o položaju Hrvata u Banjaluci i Republici Srpskoj.\nKada je reč o povratku Hrvata u Srpsku, Stojičićeva je rekla da postoji nedovoljna želja Hrvata za povratkom, što je problem i u svim ostalim delovima BiH, kao i sa drugim narodima.\n- Nakon rata desila se slična situacija i u Hrvatskoj i Srpskoj, i celoj BiH i to su neki procesi koje je nemoguće vratiti na početak. Tome je doprinela otežavajuća ekonomska situacija u BiH i Hrvatskoj, a sva tri naroda zaslužuju ravnopravan položaj, sigurnost i opstanak na područjima na kojima žele da žive - zaključila je Stojičićeva.\nIz Službe Narodne skupštine Republike Srpske novinarima je rečeno da je ustaljena praksa Protokola Narodne skupštine Republike Srpske da se tokom pres konferencija u Pres holu parlamenta ne ističu zastave zemlje iz koje dolaze gosti u službenu posetu parlamentu.\nNi sastanak sa delegacijom Sabora Republike Hrvatske nije bio izuzetak u tom smislu.\nEX YU Obaveštajci u pripravnosti: Jedna od najvećih svetskih igara vodi se u BiH\nEX YU Most u Gradišci olakšanje za dijasporu


Završena trodnevna Djerdapska regata\nZavršena je trodnevna Djerdapska regata u kojoj je 111 učesnika veslalo tri dana od Tekije do Kusjaka. Nakon 92 predjena kilometra učesnici su poželeli da se što pre ponovo okupe. ...\nNastup Turističke organizacije Srbije na RDA Workshop-u u Kelnu, od 02. do 04. avgusta\nTuristička organizacija Srbije tradicionalno predstavlja ponudu tranzitnog turizma Srbije na RDA Workshop-u u Kelnu, koji se ove godine održava od 02. do 04. avgusta.Na ovoj manifestaciji učestvuje 1.300 izlagača, iz više od 30 zemalja. Svoju ponudu predstavljaju, ne samo predstavnici autobusera, već i predstavnici hotela, agencija, turističkih organizacija i dr. Za potrebe predstavljanja...\nRegata u jedrenju "Kup Djerdapa 2005", od 25. do 28. avgusta 2005. godine\nI ove godine AJK „Beograd“ na Konkursu Jedriličarskog Saveza Srbije i Crne Gore dobio je organizaciju najznačajnije regate u godišnjem kalendaru JSSiCG. Po preliminarnim prijavama, očekuje se da ove godine takmičenje bude jače i brojnije nego prošle, tj. preko 100 takmičara sa kojima obično dolazi još toliko ljudi, tehničko osoblje, treneri, vozači, roditelji, ljubitelji sporta i...\nTuristički promet u Srbiji na dan 25. jul 2005.\nNA DAN 25.7.2005. GODINE1 #\nRezultati IV Seoske olimpijade održane 23. jula 2005. godine u selu Radoinja\nČetvrta seoska olimpijada u organizaciji Turističke organizacije "Zlatar" i MZ Radoinja , a pod pokroviteljstvom Skupštine opštine Nova Varoš, održana je u selu Radoinja koje je udaljeno 15 km od Nove Varoši. Manifestaciju su otvorili predsednik opštine Branislav Dilparić, direktor TO "Zlatar" Mićo Rogović i predsednik MZ Radoinja Zoran Subotić. Ekipe 12 mesnih zajednica počele sa...\nProgram 20. jubilarnih "Dana piva" u Zrenjaninu, od 26. avgusta do 04. septembra 2005. godine\nUtisci sa manifestacije "Somborski kotilć" koja je održana 23. jula u Somboru\n"Somborskom kotliću" održanom u subotu, 23.jula 2005. prisustvovali su i novinari na poziv Turističke organizacije opštine Sombor. Jedinstvena je ocena da je manifestacija uspela i o njoj će se još dosta pričati. Slavko Jovanović, Radio Beograd-Prvi program, urednik turističke emisije "TOUROPERATOR":\nPrvi put prisustvujem "Somborskom kotliću"...\nAkcija "Upoznajte Srbiju i Beograd"\nTuristička organizacija Srbije i knjižara Plato, uz saradnju i Turističke organizacije Beograda, organizuju akciju upoznavanja Srbije i Beograda tokom letnje turističke sezone. Akcija se održava ispred Plato knjižare, Knez Mihailova 48, svakog vikenda (subotom i nedeljom), počevši od 23. jula i trajaće do poslednjeg vikenda u septembru. Cilj ove akcije je da se tokom...\nČetvrti medjunarodni susret vlasnika i simpatizera "CITROEN" vozila\nCitroen klub Srbije, organizuje četvrti medjunarodni susret vlasnika i simpatizera "CITROEN" vozila, ali po prvi put na način turneje-karavana po Srbiji. Ideja je potekla od kluba iz Slovenije, zbog njihove želje da obidju celu Srbiju, a ASK "Citroen Klub – Srbija" je osmislio program ove turneje. Turneja počinje 29. jula u Beogradu, a završava se 07. avgusta u Guči. Cilj turneje je...\nTuristička organizacija opštine Sombor pripremila Priručnik za putničke agencije 2005.\nTuristička organizacija opštine Sombor početkom godine štampala je Priručnik za putničke agencije 2005. na srpskom jeziku. Priručnik je namenjen turističkim agencijama koje u svojoj ponudi imaju programe za posetu Somboru i okolini, kao i agencijama koje planiraju da organizuju kvalitetne i raznovrsne posete Ravangradu. Priručnik sadrži neophodne informacije o istoriji...\nPrva Prethodna 16 7 8 9 10 11 12 13 14 15 16 26 Sledeća Poslednja


Održana sjednica Skupštine grada Zvornik, imenovan novi sekretar Skupštine - Zvornicki.ba\nOdržana sjednica Skupštine grada Zvornik, imenovan novi sekretar Skupštine\nNačelnici odjeljenja Selimović, Smiljanić i Ferhatbegović\nDanas je održana 8. redovna sjednica Skupštine grada Zvornika na kojoj su se pred odbornicima našlo 26 tački dnevnog reda. Odbornici su usvojili Odluku o izmjeni odluke o zaduženju opštine Zvornik po osnovu emisije obveznica u svrhu realizacije razvojnih infrastrukturnih projekata na području grada Zvornika.\nSa današnje sjednice Skupštine, načelnici odjeljenja\nZamjenik gradonačelnika Zvornika Bojan Ivanović podsjetio je da je Odluka o zaduženju opštine Zvornik po osnovu emisije obveznica donesena prije šest godina.\nTada su definisani razvojni projekti među kojima su i kupovina zemljišta za proširenje poslovne zone u Karakaju gdje nam je ostalo neutrošenih sredstava, kao i projekat rekonstrukcije Tvrđave na Kula Gradu od kojeg se odustalo, sobzirom da predviđena sredstva nisu ni blizu dovoljna za njegovu realizaciju.\nOva sredstva preusmjerićemo na projekte čija je realizacija u toku, a to su izgradnja vodovodnog sistema Tršić, izgradnja kanalizacije Tabanci i rekonstrukcija vodovodnih cijevi u gradskim ulicama ,rekao je Ivanović.\nDanašnjoj sjednici prisustvovao je i Milan Radujko, zamjenik pravobranioca Republike Srpske, sjedište zamjenika u Bijeljini, koji je podnio Informaciju o sudskim sporovima vezanim za Grad Zvornik.\nOn je istakao da ovo Pravobranilaštvo ima veliki broj predmeta u svom radu, ali da Gradska uprava u tome učestvuje sa vrlo malim postotkom, te da nema značajnih tereta izvršenja na budžetu Grada Zvornika.\nČelnici gradske uprave Zvornik\nNa današnjoj sjednici usvojena je i Odluka o izmjeni i dopuni Programa korišćenja budžetskih sredstava za podsticaj razvoja poljoprivrede na području grada Zvornika za 2017. godinu.\nCijeneći ovogodišnje štete koje je izazvala suša, prvenstveno na kukuruzu, i cijeneći da su naša poljoprivredna gazdinstva uglavnom mala, dopunili smo Program na način da smo neke „pragove“ u obimu proizvodnje smanjili i tako dali šansu većem broju poljoprivrednika da ostvare podsticajna sredstva iz gradskog budžeta rekao je načelnik odjeljenja za privredu, razvoj, poljoprivredu i društvene djelatnosti Milan Cvijetinović.\nNa kraju sjednice razrješeni su dosadašnji članovi upravnih odbora javnih preduzeća čiji je osnivač grad Zvornik.\nPored toga na današnjoj sjednici Skupštine grada Zvornika za vršioca dužnosti sekretara gradske Skupštine izabran je Zoran Đukanović, sobzirom da je dosadašnji sekretar Mitar Vasić ispunio uslove za odlazak u penziju.\nZamjenik gradonačelnika Ivanović je u ime gradonačelnika i svoje lično uputio riječi zahvalnosti Vasiću na dugogodišnjem predanom radu. Odbornici su danas izabrali Bojana Lukića, odbornika SDS-a, za drugog potpredsjednika Skupštine grada Zvornika.\nOdbornici Gradske skupštine na današnjem zasjedanju usvojili su i prijedlog odluke o davanju u zakup-otkup stanova dodjeljenih porodicama poginulih boraca i ratnih vojnih invalida na ime stambenog zbrinjavanja.\nŽeljko Smiljanić, načelnik odeljenja za boračko invalidsku zaštitu grada Zvornik je pojasnio da je riječ o 32 stambene jedinice koje su dodjeljene porodicama poginulih boraca , ratnim vojnim invalidima od prve do četvrte kategorije, u zvorničkom naselju Fetija.\nSa današnje sjednice Skupštine, načelnici odjeljenja Selimović, Smiljanić i Ferhatbegović\nOvom odlukom sve porodice mogu da uđu u proces zakupa odnosno otkupa svojih stanova i kada se taj proces završi stanovi će biti u njhovom vlasništvu 1/1 , rekao je Smiljanić . On je naglasio da će porodice poginulih boraca imati veoma male troškove otkupa stanova, plaćaće samo troškove koje budu imali u Sud-u i Katastarske troškove prilikom uknjiženja. Kada je riječ o otkupnoj cijeni stanova, načelnik odeljenja za boračko invalidsku zaštitu grada Zvornik, je rekao da je ona za porodice poginulih boraca besplatna, dok će RVI od III do IV kategorije plaćati minimalnu cijenu otkupa stanova.


Nepoznanica kako civilni sektor dobija novac iz budžeta | EurActiv Srbija\nNepoznanica kako civilni sektor dobija novac iz budžeta\nDržava Srbija je u poslednje četiri godine iz budžeta dala gotovo 400 miliona evra sredstava poreskih obveznika za razvoj civilnog društva bez jasnih kriterijuma i efikasne kontrole trošenja tog novca, rečeno je 6. marta na skupu o nadzoru javnih finansija. Iz budžeta se kao nevladine organizacije finansiraju političke partije, verske zajednice, sportski klubovi i udruženja građana, koja su u javnosti poznata kao nevladine organizacije i najčešće se izjednačavaju sa civilnim sektorom, rečeno je na skupu održanom u Medija centru.\n"Neophodno je uvesti red u tu oblast i Državna revizorska institucija mora da utvrdi kako se troši novac građana izdvojen za razvoj civilnog sektora i obezbedi državna sredstva. Nema standardizovanih kriterijuma za davanje, niti se zna kako se troši novac", rekla je direktorka Fonda za otvoreno društvo Jadranka Jelinčić.\nJadranka Jelinčić je istakla da moraju biti razdvojena davanja za udruženja građana, jer država daje novac političkim partijama, a tvrdi da razvija civilno društvo.\n"Mnogi troškovi se kriju i po drugim budžetskim linijama, kao i sredstva koja su data postojećim i nepostojećim nevladinim organizacijama", rekla je Jadranka Jelinčić. Dodala je da država polovinu sredstava za razvoj civilnog sektora daje iz republičkog budžeta, a polovinu iz budžeta lokalnih samouprava.\nVrhovni državni revizor u sektoru za reviziju budžeta lokalnih vlasti Duško Pejović rekao je da će državnom revizijom do kraja ove godine, a počev od 2011. godine, biti obuhvaćeni finansijski izveštaji trećine lokalnih samouprava, njih 57 od ukupno 170.\n"To je zato što imamo trećinu od potrebnog broja zaposlenih, jer taj posao radi 34 radnika a potrebno nam je 115. U Beogradu smo, recimo, raspoređeni na četiri lokacije i sve to utiče na efikasnost Državne revizorske institucije", rekao je Pejović.\nIvana Stevanović iz Centra za razvoj neprofitnog sektora, koji sprovodi projekat nadzora javnih finansija, rekla je da je na uzorku od 100 budžetskih dotacija u 2010. godini i 2011. godini za organizacije koje nisu političke stranke i sportska društva utvrđeno da je sve više konkursa a manje davanja na zahtev.\n"Postoji napredak, jer su ministarstva 2007. godine gotovo sve dotacije davala na zahtev, a ne na osnovu konkursa. U poslednje dve godine neuporedivo je manje privrednih društava koja su dobijala sredstva kao nevladine organizacije, a 2011. godine nije bilo nijednog pojedinca koji je dotiran kao nevladina organizacija", rekla je Ivana Stevanović.\nIvana Stevanović rekla je da 2011. godine nije bilo ni davanja za porodiljska prava, koja je Ministarstvo rada godinama davalo i kao dotaciju nevladinim organizacijama. Navela je i da su otkriveni i slučajevi u kojima su javne nabavke male vrednosti knjižene kao davanja za nevladine organizacije.\nIvana Stevanović je rekla da su u budžetu kao "ostale nevladine organizacije" navedeni privredna društva i pojedinci, kao i ustanove kojima je osnivač država, koje nikako ne mogu biti nevladine organizacije, a na kraju i same nevladine organizacije.\n: EU izdvojila 7,5 miliona evra za civilni sektor u Srbiji


Ulaganje u energetsku efikasnost suzbija klimatske promene - Bizlife.rs\n08:26 Beograd, 07/02/2012\nU Srbiji je do sada urađeno 16 planova za infrastrukturne projekate povećanja energetske efikasnosti čija bi realizacija, vredna oko 4,4 milijardi evra, mogla da dovede do smanjenja emisije gasova sa efektom staklene bašte, rečeno je juče na skupu o klimatskim promenama.\nNa skupu posvećenom nacionalnoj akciji povećanja energetske efikasnosti u Srbiji u borbi protiv klimatskih promena, rečeno je da je urađen plan za energetsku efikasnost za deset infrastrukturnih projekata iz oblasti proizvodnje energije, četiri iz oblati zgradarstva i dva iz oblasti saobraćaja.\nŠefica Odseka za klimatske promene Ministarstva životne sredine Srbije Danijela Božanić podsetila je da je Srbija, u saradnji sa Vladom Japana i Japanskom agencijom za međunarodnu saradnju JICA, počela izradu projekta jačanja kapaciteta za primenu nacionalno odgovarajućih akcija za smanjenje emisije gasova sa efektom staklene bašte (NAMA).\n„Taj projekat, vredan 1,7 miliona evra, počeo je da se sprovodi novembra 20010. godine i trajaće do februara 2013. godine“, kazala je ona.\nPrema njenim rečima, realizacija 16 infrastrukturnih projekata koji su do sada utvrđeni kroz program izrade NAMA-s, biće manje komplikovana, jer bi na lakši način trebalo da dođu do novčanih sredstava kroz donacije, fondove ili povoljne kredite.\nNajviše projekata se odnosi na proizvodnju električne energije i modernizaciju Elektroprivrede Srbije, ali i na izgradnju mini hidroelektrana, pogona za biomasu, rekonstrukciju puteva, kao i na izolaciju zgrada i zamenu prozora i vrata.\nBožanićeva je kazala da je jedan od razloga izrade projekta NAMA-s, iako Srbija nema obavezu smanjenja emisije gasova do 2020, priprema za pristupanje zemlje EU, ali i osposobljavanje domaćih kadrova za merenje, izveštavanje i verifikaciju aktivnosti za smanjenje emisije gasova sa efektom staklene bašte, kao i priprema za primenu istog modela na druge oblasti, poput upravljanja otpadom.\nDržavni sekretar u Ministarstvu životne sredine Srbije Ivica Radović ocenio je da je energetska efikasnost ključna za sprovodjenje smanjenja emisije gasova sa efekatima staklene bašte i istakao da ne postoji nijedna oblast u Srbiji u kojoj nije potrebno sprovesti energetsku efikasnost.\nPredstavnik Privrene komore Srbije Aleksandar Perić kazao je da je da industrija Srbije zaostaje u energetskoj efikasnosti za mnogim zemljama, navodeći da je ona tri puta niža od proseka u državama članicama Organizacije za ekonomsku saradnju i razvoj (OECD).\nAmbasador Japana u Srbiji Tošio Cunozaki (Toshio Tsunozaki) rekao je da je Srbija jedna od vodećih zemalja koja se bavi pitanjem klimatskih promena i dodao da bi zaštita životne sredine trebalo i dalje da bude jedan od prioriteta Vlade Srbije.\nCunozaki je dodao da će Vlada Japana nastaviti da pomaže Srbiji u oblasti zaštite životne sredine.


Radonjić: Mislim samo na Igokeu, o Voltersu kad dođe\nM. D. 22. oktobra 2016. 13:42\nTrener košarkaša Crvene zvezde Dejan Radonjić izjavio je da je ponosan na pobedu protiv Galatasaraja u Istanbulu (85:83), ali da je danas u njegovim mislima samo naredni meč protiv Igokee.\nCrveno-beli sutra uveče u šestom kolu ABA lige dočekuju Igokeu, a već u sredu sledi novi izazov u Evroligi – duel protiv Barselone u KOMBANK areni.\n“ Sav taj ambijent koji je pratio utakmicu protiv Galatasaraja doveo nas je do posebnog stanja i zato nas pobeda u Istanbulu čini ponosnim. Imamo dobru atmosferu u timu i taj trijumf je korak napred za nas, ali tek ćemo videti kako će se reflektovati dalje. Nikako ne smemo da zaboravimo da ima 30 utakmica u Evroligi i da je rano za velike priče“, rekao je Radonjić na konferenciji za medije.\nOn je pozvao navijače da podrže ekipu sutra protiv Igokee.\n„Lako je pozivati navijače protiv Barse, potrebni ste nam protiv Igokee jer je ABA liga prioritetno takmičenje za nas, a uvek su moguće oscilacije zbog utakmica u Evroligi i ABA ligi“.\nZvezdin trener nije hteo da priča o Amerikancu Nejtu Voltersu, koji je na pragu crveno-belih.\n„Kad dođe vreme – pričaćemo, ali prvo on mora da se pojavi u Beogradu. U ovom trenutku ne želim da analiziram kakav je Volters pojedinac, već mogu da pričam o igračima sa kojima raspolažem“, zaključio je Radonjić.\nUtakmica između Crvene zvezde i Igokee igra se sutra od 21 sat u dvorani Aleksandar Nikolić.


Utvrđeno je da će država za primjenu Zakona o socijalnoj i dječjoj zaštiti ("Sl. list CG", br. 27/2013, 1/2015, 42/2015 i 47/2015 - dalje: Zakon) kojim su definisane naknade za 2016. godinu izdvojiti 13 miliona eura, ali još uvijek nije poznato koliko će majki ostvariti pravo za ovu nadoknadu.\n"Niko danas u Crnoj Gori ne zna koliko ima majki koje su rodile troje ili više djece, jer ne postoji potrebna evidencija koliko je njih bilo na Birou kumulativno 15 godina, koliko ih je u radnom odnosu i imaju 15 ili 25 godina radnog staža i da li je poslodavac kod kojeg su radile uplaćivao redovno poreze i doprinose", rekla je ministarka rada i socijalnog staranja Zorica Kovačević.\nUpravo neredovno uplaćivanje doprinosa, odnosno neodgovorni poslodavci koji redovno nijesu uplaćivali doprinose mogu biti glavni "krivci" za odbijanje zahtjeva za doživotnu naknadu.\n"Biće tu velikih problema. Bez obzira što imaju upisan radni staž u knjižicu, ukoliko poslodavac nije redovno uplaćivao poreze i doprinose, žene neće moći da ostvare to pravo. Zato nam je potrebno da vučemo iz sistema penzijskog i poreskog kvalitetnu i tačnu dokumentaciju vezanu za uplatu poreza i doprinosa", rekla je Kovačević.\n"Ukoliko firme u kojima su radile i dalje postoje, majke koje ispunjavaju uslove za doživotne naknade mogu se obratiti Poreskoj upravi. Ona može pokrenuti i krivični postupak protiv poslodavca kako bi on uplatio doprinose koje nije", naveo je Darmanović.\nMinistarstvo rada i socijalnog staranja uradilo je podzakonske akte i obavilo sve pripreme za, nesmetan i olakšan početak prijavljivanja za naknade majki sa troje ili više djece koje počinju da se primjenjuju 1. januara 2016. godine.\n"Nema ništa sporno. Budžetom je predviđeno 13 miliona eura za početak, a ukoliko bude bilo potrebno više novca, insistiraćemo u okviru Ministarstva finansija da nam se ta sredstva obezbijede. Naknade će biti isplaćivane svakog mjeseca, kao i ostala materijalna davanja, poslije dvadesetog", pojasnila je Kovačević. Prema njenim riječima pravo na nadoknade neće imati majke koje su u radnom odnosu ili imaju penziju, odnosno moraće da se odreknu jednog primanja. "Svakog mjeseca moraćemo da provjeravamo evidenciju da li se neka od žena koja je uzela nadoknadu u međuvremenu zaposlila i za to će nam biti potrebna velika kontrola i nadzor", poručila je Kovačević.\nNaknada za majke troje djece koje su 15 godina bile na Birou rada iznosiće 193 eura od 1. januara 2016. godine, dok će 400 eura primati žene sa četvoro i više djece koje imaju 15 ili 25 godina radnog staža.\nPrema Zakonu zaposlene majke sa troje i više djece koje imaju 25 ili 15 godina radnog staža primaće doživotnu mjesečnu naknadu u iznosu od 70 odsto prosječne neto zarade u Crnoj Gori, ostvarene u godini koja prethodi onoj kada je ostvareno to pravo. Žena koja rodi troje i više djece, a na evidenciji Zavoda za zapošljavanje je najmanje 15 godina imaće pravo, ukoliko to želi, na doživotnu mjesečnu naknadu u visini od 40 odsto prosječne neto zarade u Crnoj Gori.


Za studentske stipendije u Srpskoj izdvojeno 2.190.000 KM - Trebevic.net\nZa studentske stipendije u Srpskoj izdvojeno 2.190.000 KM\nZa dodjelu stipendija studentima u Republici Srpskoj budžetom je izdvojeno 2.000.000 KM, dok je za stipendiranje studenata studija u inostranstvu izdvojeno 191.000 KM.\nMinistarstvo za naučnotehnološki razvoj, visoko obrazovanje i informaciono društvo Republike Srpske raspisaće četiri konkursa za dodjelu stipendija studentima prvog, drugog i trećeg ciklusa studija u Republici Srpskoj i jedan konkurs za dodjelu stipendija studentima studija u inostranstvu.\nPovodom objavljivanja konkursa za dodjelu stipendija sutra će boto održana Konferencija za novinare Ministarstva za naučnotehnološki razvoj, visoko obrazovanje i informaciono društvo Republike Srpske.\nNovinarima će se obratiti ministar za naučnotehnološki razvoj, visoko obrazovanje i informaciono društvo Republike Srpske Srđan Rajčević i pomoćnik ministra za visoko obrazovanje Radmila Pejić.\nSZO preporučuje da se maske nose u javnosti - U Sloveniji palo 70 centimetara snijega - U Srbiji novih 96 slučajeva, jedna osoba preminula - Nastavak onlajn prikazivanja predstava NPRS - Sedmogodišnja djevojčica oštetila 37 automobila - Ministarstvo uprave i lokalne samouprave: Kontrolisana lica poštovala mjeru kućne izolacije - Od 437 testiranih, na virus korona pozitivna dva lica - Domovi u Palama spremni za studente - Nakon tuče na Palama uhapšena četiri lica - Za vikend nestabilno, razvedravanje u ponedjeljak\nSZO preporučuje da se maske nose u javnosti Kako se zaštititi od pesticida u ranom voću i povrću? Dodik: Podrška usvajanju Deklaracije EU i zemalja zapadnog Balkana Ukinuto vanredno stanje u Srbiji Virtuelni “Đurđevdanski festival” za osobe sa Daunovim sindromom Slabija magla u kotlinama, povećana opasnost od odrona


Mali savet doktorke iz Hitne, šta poneti u torbi kada izlazite napolje - Izazov\nRadio-televizija Srbije\t 19. juna 2021. 13:19\nDoktorka Danijela Jevtić rekla je za RTS da zbog Zadušnica i predstojećih Duhova, koji se praznuju tri dana, iskustvo kaže da u tim situacijama uvek ima poziva iz crkve, sa groblja i iz gradskog prevoza.\n"Imamo stare osobe kojima pada šećer, dijabetičare posebno, pada pritisak, ređe imamo skokove pritiska, mogućnost da imaju glavobolje usled sunčanice i mogućnost povređivanja – dakle, pažljivo u prevozu", rekla je dr Jevtić.\nDoktorka je dala mali savet da se u torbi ponese nešo slano, nešto slatko, malo vode i zaštita za glavu.\nTakođe savetuje građanima da sednu kada se umore – da ne čekaju da dobiju aritmiju, da se premore, nego da taj put podele na više malih deonica, a može i neko od porodice da krene ka njima.\n"Bili bi oni zahvalni a takođe i mi", istakla je doktorka.\n"Na centrali smo imali podatak da stara osoba pije lek protiv zgrušavanja krvi, pošto su male tablete, ne četvrtinu, nego je zaokružio na polovinu. Postoji mogućnost ozbiljnih krvarenja pogotovu kada se radi o određenim lekovima kao što je antikoagulantna terapija – tu se doza poštuje", rekla je ona.\nŠto se porodica tiče, ne treba da čekaju da se njihovi ukućani koji ne žele hitnu pomoć guše dva ili tri dana nego da – kad vide da ubrzano dišu, da dišu stomakom, da su modri – pozovu lekara nezavisno od njihove želje, jer su tada bespomoćni, zaključila je dr Jevtić.


Rouhani poziva EU da preuzme obaveze iz nuklearnog sporazuma @ StartBiH.ba\nIranski predsjednik Hassan Rouhani u utorak je pozvao Evropsku uniju da poštuje svoje obaveze preuzete iranskim nuklearnim sporazumom zvanično poznatim kao Zajednički sveobuhvatni plan akcije (JCPOA).\nU telefonskom razgovoru s finskim predsjednikom Sauli Niinistöm, on je istaknuo da će se Iran povinovati obavezama ukoliko isto učini i EU.\n- Američko povlačenje iz JCPOA predstavlja kršenje rezolucija Vijeća sigurnosti UN-a i međunarodnog prava, političkih regulativa kao i moralnih vrijednosti – naglasio je iranski predsjednik.\n- Čim Evropska unija ispuni svoje obaveze iz sporazuma u 11 članova JCPOA, Iran će također ispoštovati svoje - dodao je.\nKomentirajući pokretanje Instrumenta podrške trgovinskoj razmjeni (INSTEX) od EU, kao i švicarskog finansijskog kanala s Iranom, Rouhani je izjavio da ti kanali još nisu zaživjeli, pozivajući EU da poduzme inicijativu na aktiviranju finansijskih mehanizama, javila je iranska državna novinska agencija IRNA.\nCarrie Lam kritikovala Washington zbog dvostrukih standarda prema protestima